Намойишлар тўқнашувга айланди. Вазият кескинлашмоқда (видео) - EFFECT.UZ\n. 18:15 | 08.03.2021\nЛиван пойтахти Байрутда ҳарбийлар ва ҳукуматга қарши намойишлар иштирокчилари ўртасида тўқнашувлар авж олган. Бу ҳақда Ливандаги маҳаллий нашрлар хабар бермоқда.\nВидеодан кўриш мумкинки, мамлакатда тобора кескинлик ортиб бормоқда. Қурбонлар ва жароҳатланганлар тўғрисида ҳозирча аниқ маълумотлар мавжуд эмас.\nКейсуке Хонда "Нефтчи" клубига ўтиши мумкин\n"Женоа"да Шомуродовга жой йўқ! Италиялик мухлислар қандай фикрда?


Катин қурбонлари хотирланди\n24 май 2022, Тошкент вақти: 10:49\nБугун Россия ва Полша 1940 йилда собиқ совет махфий хизматлари НКВД томонидан қатлиом қилинган полякларни биринчи марта биргаликда хотирлади.\nРоссия Бош вазири Владимир Путин ва унинг полшалик ҳамкасби Доналд Туск Катин қишлоғида ўтказилган хотира маросимда қатнашдилар.\nТадбирда чиқиш қилган Владимир Путин Россия тоталитар режимлар томонидан содир этилган жиноятларни кескин қоралашини таъкидлаб, Катинда содир этилган хунрезликлар учун Россия халқини айблаш ноўрин эканини билдирди.\n1940 йилда собиқ иттифоқ етакчиси Иосиф Сталин буйруғига кўра, 20 мингдан зиёд поляк, жумладан, ҳарбий зобит ва зиёлилар отиб ўлдирилган эди.\nСобиқ иттифоқи даврида Москва бу қотилликларни нацистлар Германияси содир этганини айтиб келган.\n1992 йилда ўшанда Россия президенти бўлган Борис Ельцин мазкур буйруқни Сталин берганига оид ҳужжатларни очиқлаган эди.


Миллиардер Рубен Варданян сиёсий карьерасини бошлаш режасини эълон қилди – Kommers.uz\nМиллиардерлар\t7:30 | 27.11.21\nМиллиардер Рубен Варданян сиёсий карьерасини бошлаш режасини эълон қилди\nРубен Варданян Forbes талқини бўйича Россиянинг 200 нафар энг бой тадбиркорлари рўйхатида 116-ўринни эгаллаган\n«Тройка Диалог» сармоявий компаниясининг собиқ эгаси, арманистонлик миллиардер Рубен Варданян сиёсий фаолиятини бошлаш ниятида. Миллиардер бу ҳақда РБК телеканалига берган интервьюсида айтиб ўтди.\nВарданяннинг сўзларига кўра, у сиёсий карьера саволларга қисқагина «ҳа» деб жавоб беради. Тадбиркорнинг таъкидлашича, энди у Арманистоннинг ривожланишига оид саволларга жавоб изламоқда.\n«Буларнинг барчаси бизнесмен сифатида менинг қобиғим ва одатдаги кундалик ҳаётимдан ташқаридаги фаолият. Шу маънода, албатта, мен сиёсатда ўзимни кўраман», — деди миллиардер.\nПрезидентлик амбицияларини шарҳлар экан, тадбиркорнинг айтишича, «жуда оғир аҳволга тушиб қолган» мамлакатни эндигина «мантиқсиз одам»гина бошқариши мумкин.\nРубен Варданян Forbes талқини бўйича Россиянинг 200 нафар энг бой тадбиркорлари рўйхатида 116-ўринни эгаллаган. Рейтинг тузилаётганда тадбиркорнинг бойлиги 1 миллиард долларга баҳоланганди. Варданян ва унинг менежерлари «Тройка Диалог»ни 2011 йилда «Сбербанк»га 1,4 миллиард долларга сотган.\nАввалроқ Алишер Усмоновнинг топ-менежери Иван Стрешинский миллиардерга айлангани ҳақида хабар берилганди.


Ҳасанбой зўрми ёки Дониёр? Хорижлик эксперт чемпионларни таққослади - Zamin.uz\n22:33 / 09.04.2021\nЎзбекистон ва Қозоғистон вакиллари кўплаб спорт турлари бўйича ўзаро рақобатлашиши ҳеч кимга сир эмас. Айниқса, яккакураш турларида ҳар икки мамлакат вакилларининг жаҳон майдонларида қўлга киритаётган ютуқларининг салмоғи йилдан йилга ошиб бормоқда.\n2016 йили Бразилиянинг Рио-де-Жанейро шаҳридаги Олимпия ўйинларида Ўзбекистон терма жамоаси 3 та олтин, иккита кумуш ва иккита бронза медаль билан умумжамоа ҳисобида биринчи ўринни эгаллади. Мусобақада Ҳасанбой Дўсматов, Шаҳобиддин Зоиров, Фазлиддин Ғоибназаров олтин, Шаҳрам Ғиёсов, Бектемир Мелиқўзиев кумуш, Муроджон Аҳмадалиев ва Рустам Тўлаганов бронза медалга лойиқ топилган эди.\nҚозоғистонлик боксчилар эса, битта олтин, иккитадан кумуш ва бронза медаль жамғарган ҳолда тўртинчи поғонада қайд этилди. Қўшниларимизнинг ягона олтин медалини финалда Шаҳрам Ғиёсовни мағлуб этган Дониёр Елеусинов қўлга киритган.\nАйни пайтда бу Олимпия ўйинларида порлаган чарм қўлқоп усталарининг аксарияти профессионал рингда жаҳон чемпиони бўлиш ҳаракатини бошлаб юборган. Албатта, бу жараёнда ҳаваскорлар ўртасидаги жаҳон чемпионатлари ва Олимпия ўйинларида ғолиб ва совриндор бўлган боксчиларнинг профессионаллар даврасида ҳам ўз ўрни, мавқеи ва обрў-эътибори юқори.\nЯқинда TheFight-site.com сайти бокс таҳлилчиси Тэйлор Хиггинс Риодаги Олимпиада чемпионларининг профессионал боксдаги имкониятларига бағишланган дебатда иштирок этди. AsianBoxing.info ресурси мутахассислари 2016 йилги Олимпиада ғолиблари орасида ҳеч қайси боксчи порламаганини алоҳида таъкидлади. Тэйлор Хиггинс эса бу фикрга қўшилмади ва олтин медаль соҳиблари – Ҳасанбой Дўсматов ва Дониёр Елеусиновнинг профессионал боксдаги имкониятларини таққослади.\n- Рио Олимпиадаси чемпионлари орасида энг зўри Ҳасанбой Дўсматовдир. Мен Робейси Рамирес профессионал рингда ўзини кўрсата олишига унчалик ишона олмайман. Дониёр Елеусинов ҳам профессионал бокс учун муҳим, лекин у буюк боксчи эмас, - деди Тэйлор Хиггинс.\nТэйлор Хиггинс тилга олган уч нафар чемпион орасида ҳақиқатан кубалик Робейси Рамиреснинг профрингда ишлари ҳавас қилгулик эмас. Икки карра олимпия чемпиони профессионаллар ўртасидаги дастлабки жангидаёқ мағлубиятга учраган. Кейинчалик олтита ғалаба эвазига ўзини бироз ўнглаб олди.\nҲаваскорлар ўртасида Олимпиада чемпиони, жаҳон ва қитъа чемпионатлари олтин медаль соҳиби, Осиё ўйинларининг икки карра чемпиони бўлган қозоғистонлик Дониёр Елеусинов профессионал рингда ҳозирча мағлубиятсиз кетмоқда. Истеъдодли боксчи ўзи иштирок этган 10 та жангнинг барчасини ўз фойдасига ҳал қилди ва олтита тўқнашувда рақибларини нокаут билан енгди.\nҲасанбой Дўсматов ҳаваскор боксда жаҳон чемпионати ва Осиё ўйинлари финалчиси, икки карра қитъа чемпиони бўлган. Рио Олимпиадасида барча рақибларини енгиб, олтин медаль билан бирга мусобақада энг кучли техника соҳибига бериладиган Вэл Баркер кубогини ҳам ўзиники қилиб олган эди.\nҲасанбой Дўсматов профессионал боксчилик фаолиятини қолганлардан кечроқ бошлади. У ҳозирча учта жангда қатнашиб, уларнинг барчасида нокаут қайд этди. Ўзбек боксчисининг тажрибаси ва ўзига хос техникасини инобатга олган мутахассислар Дўсматов профессионал боксда ҳам юқори чўққиларга кўтарилишига ишонч билдирмоқда. “Замин” янгиликларини “Одноклассники”да кузатиб боринг\n13-05-2021, 17:27, Жамият\nЖанубий Кореяда севишганлар бир-бирига Tesla ва бошқа компаниялар акцияларини совға қилишмоқда\n13-05-2021, 18:00, Дунё\n13-05-2021, 18:35, Дунё\n13-05-2021, 19:19, Технология\n13-05-2021, 20:00, Спорт\nЯнгиликлар » Спорт » Ҳасанбой зўрми ёки Дониёр? Хорижлик эксперт чемпионларни таққослади\n"Хўжанд" бош мураббийи Рустам Ходжаев: "Насаф"нинг кучли ва кучсиз томонлари ҳақида ҳозир гапира олмайман"\nБугун, 16:50, Спорт\nМьянманинг гўзаллик маликаси ҳарбий хунтага қарши қуролли қўзғолонга қўшилди\nБугун, 16:16, Дунё\nФлоридада ҳаракатланиб кетаётган Ford F-150’ни яшин урди (фото)\nБугун, 15:42, Дунё\nБаллардини: "Аталанта" ва "Женоа" ўртасидаги фарқ жуда катта"\nБугун, 15:10, Спорт\nОФК Кубоги-2021. Рўзиқул Бердиев: "Хўжанд"ни ютишни хоҳласак 1-турдагидан яхшироқ ўйнашимиз керак"\nБугун, 14:40, Спорт\nИсроил ҲАМАС махсус операциялари штаби бошлиғининг уйига зарба берди (видео)\nКечаги ташриф ҳақида айтилмаган гаплар\nWhoScored портали “Женоа” – “Аталанта” учрашувидан кейин футболчиларни баҳолади\nОхирги 5 ўйинда 4 та гол: Шомуродов «Аталанта»га иккита гол урди (видео)


2021 йил давомида Xbox приставкалари учун чиқадиган 31 та эксклюзив ўйин - Terabayt.Uz\nMicrosoft корпорациясининг Xbox ўйин консоллари ҳам жаҳон бўйлаб оммалашган ва PlayStation приставкаларининг асосий рақиби ҳисобланади. Xbox матбуот хизмати жорий йилда фақат ушбу платформа учун тақдим этиладиган ўйинларни эълон қилди.\nРўйхатга ўттиз битта ўйин кирган, аммо уларнинг аксарияти инди-лойиҳалар бўлиб, йирик ўйинлар кам. Шунга қарамай, айримлари жуда ўзига хос, масалан – Twelve Minutes номли интерфаол триллер. Унда бир хонадон аҳли ўн икки дақиқалик «суғур куни»дан чиқиб кета олмай қолган бўлиб, геймер вазиятдан чиқиш йўлини топиши керак.\nХулласи калом, жорий йил мобайнида қуйидаги ўйинлардан фақат Xbox ўйин приставкалари эгалари завқ олишлари мумкин бўлади:\nThe Medium (28 январда чиқади)\nMicrosoft Flight Simulator (ёзда чиқади)\nThe Yakuza Remastered Collection (январда чиқади)\nYakuza 6: The Song of Life (25 мартда чиқади)\nАфсускин, геймерлар орзиқиб кутаётган Forza пойгаларининг кейинги версияси, Fable ўйинининг тўртинчи қисми бу рўйхатга кирмаган. Улар бу йил Xbox учун чиқиш-чиқмаслиги ҳозирча номаълум.\nЮқоридаги рўйхатга кирган эксклюзив ўйинларнинг ҳар бири ҳақида (инглиз тилида) тўлиқроқ маълумот олиш учун мана бу ҳавола орқали ўтишингиз мумкин.\n#Microsoft #Xbox #Xbox One #Xbox One X #Видео ўйинлар #ўйин приставкаси #ўйинлар #ўйин консоли #Microsoft Xbox One S All-Digital #Microsoft Xbox Series X #Microsoft Xbox Series S


09:25 / 18.03.2018 1116 pdf Ўқиш режими + -\nАгар уларга қўл теккизмай туриб талоқ қилсангиз ва маҳрни белгилаб қўйган бўлсангиз, белгиланганнинг ярмини берасиз, магар улар афв қилсалар ёки никоҳ тугуни қўлида бўлган киши афв қилса, (бермайсиз). Ва афв қилишингиз тақвога яқиндир. Орангиздаги фазилатни унутманг. Албатта, Аллоҳ қилаётган амалларингизни кўриб турувчидир. Бақара 237.\nДемак, духулдан олдин, маҳри аниқ келишилган ҳолда талоқ қилинса, келинга келишилган маҳрнинг ярми берилади:\n«Агар уларга қўл теккизмай туриб талоқ қилсангиз ва маҳрни белгилаб қўйган бўлсангиз, белгиланганнинг ярмини берасиз…»\nАгар духул бўлиб, эр-хотин бўлиб яшаганларида, аёл маҳрнинг ҳаммасини олар эди. Ундай бўлмагани учун ярмини олади. Бу шариат қонуни, лекин Қуръони Карим кўнгилларга ҳам хитоб қилади:\n«…магар улар афв қилсалар ёки никоҳ тугуни қўлида бўлган киши афв қилса, (бермайсиз)».\nЯъни талоқ қилинган аёл «Мен ўз ҳаққим бўлган маҳрнинг ярмини олмайман», – деса ёки келиннинг ўрнига валийси (уни Қуръони Карим «никоҳ тугуни қўлида бўлган киши» деб атамоқда) афв этса, куёв маҳрнинг ярмини бермаса ҳам бўлаверади. Мусулмонлар доимо қўлларидан келганда афв қилишни ўзларига лозим тутсалар, яхши бўлади. Шунинг учун ҳам Аллоҳ таоло уларга:\n«Ва афв қилишингиз тақвога яқиндир», – демоқда. Ҳа,\n«Орангиздаги фазилатни унутманг».\nҚонун баъзан инсоний фазилатларни намоён қилишга ҳам ўрин беради. Бу ҳам бўлса, тақвога қизиқтиришнинг бир йўлидир. Мусулмонлар ҳар қандай ҳолатга тушганларида ҳам ўз ораларидаги фазлни унутиб қўймасликлари лозим. Талоқ – эр-хотиннинг ажрашиши яхши нарса эмас. Лекин талоқ сабабидан бир-бирини ҳақорат қилиб, турли бўлмағур иш ва гап-сўзларни чиқариб юбормаслик зарур.\n«Албатта, Аллоҳ қилаётган амалларингизни кўриб турувчидир».\nАна ўша кўргани асосида ҳисоб-китоб қилади. Шунинг учун ўзингизга ёқмаган талоқ масаласида ҳам шариат ҳукмига номувофиқ иш қилманг.\nҲали оилавий масалалар тугамай туриб, ҳали талоқ, идда ва бошқа шу каби масалалар ҳақида сўз бораётганда, орадаги икки оятда намоз ҳақида амр келади. Бу Қуръони Каримга хос услуб бўлиб, бир томондан намознинг аҳамияти янада таъкидланса, иккинчи томондан юқорида келган никоҳ, талоқ, идда, совчилик, маҳр каби ишларга ҳам худди намозга эътибор бергандек эътибор бериш зарурлигини таъкидлаш учун шундай қилингандир. Бу нарса Исломга тўлиғича кириш борасида жуда муҳимдир. Кўп кишилар намозни ўз ўрнида ўқишади, намозсиз ҳаётни тасаввур қила олишмайди, лекин оилавий масалаларга эътиборсизлик қилишади. Бу эса ҳалиги айтганимиздек, Исломга тўлиғича кириш қоидасига тўғри келмайди. Исломий тасаввур бўйича, ибодат фақат намоз ва унга ўхшаш диний амалларгагина хос бўлмай, балки Аллоҳнинг розилигини топиш учун қилинадиган барча фаолиятни ўз ичига олади.\n09:25 / 17.03.2018 1153\n19:06 / 12.03.2018 2536\n1477 13:54 / 14.07.2017\nЁки шифтлари устига қулаган шаҳардан ўтган кишига ўхшашни билмадингми У .Аллоҳ буни ўлимидан кейин қандай тирилтираркин, ndash деди. Бас, Аллоҳ уни юз йилга ўлдирди, давоми...\n1576 16:11 / 09.04.2018\nБақара сураси, 26-оят\nАлбатта, Аллоҳ чивин ва ундан устунроқ нарсаларни мисол қилиб келтиришдан уялмас. Бас, иймон келтирганлар, албатта, у Роббларидан келган ҳақлигини билурлар. Аммо давоми...\n1280 14:53 / 07.08.2017\nНабийлари уларга .Албатта, Аллоҳ Толутни сизга подшоҳ қилиб юборди,, ndash деди. Улар .У бизга қаёқдан подшоҳ бўлсин Ваҳоланки, подшоҳликка ундан кўра биз ҳақлироқмиз. давоми...\n1132 09:55 / 30.03.2018


Xiaomi’ни энг машҳур компаниялардан бирига айлантирган топ-менежер тарк этмоқда\n19:14 / 23.01.2017\nGoogle собиқ топ-менежери Xiaomi компаниясини йирик смартфонлар ишлаб чиқарувчисига айлантирди. Энди эса у АҚШга қайтишни режалаштирмоқда.\nХьюго раҳбарлиги остида Xiaomi ёш стартапи Осиё бозорларини тўла эгаллашга муваффақ бўлди. Улар орасида Хитой ва Ҳиндистон ҳам бор. Redmi ва Redmi Note моделларининг омади компанияга Хитойдаги смартфон ишлаб чиқарувчилари орасида учинчи ўринни эгаллаш имконини берди. Энди эса Хьюго Xiaomi’ни тарк этиб, АҚШга қайтишни режалаштирмоқда. У бу ҳақда "Фейсбук"даги махсус постда хабар берган. Бизнесмен 2017 йилнинг февралига қадар Парижда қолади, сўнг янги иш излаш мақсадида Силикон водийсига йўл олади.\nХьюго Барра Google’нинг Android-йўналиши раҳбари сифатида танилди. Платформа унинг қўл остида 2010-2013 йилларда мобил бозорда етакчи позициялардан бирини эгаллади ҳамда ўшанда оммабоп бўлган Symbian OS ва BlackBerry’ни ортда қолдирганди. Хьюго тахминан 3,5 йил муқаддам Google’ни катта жанжалдан сўнг тарк этган. Ўшанда компания президенти Сергей Брин унинг севлигиси Аманда Розенберг билан ишқий муносабатларда экани маълум бўлган ва қиз Google Glass лойиҳаси раҳбари этиб тайинлаганди.


Москва НАТО билан Сурияда парвозлар хавфсизлиги борасида келишиб олишга тайёрлигини билдирди\n10:14 / 25.11.2015\nРоссия Туркия томонидан Су-24 самолёти уриб туширилиши борасида НАТОдан холисликни кутмаяпти, бироқ альянс билан бундай воқеаларнинг олдини олиш бўйича келишув тузишга тайёр. Бу ҳақда Россия ташқи ишлар вазири ўринбосари Сергей Рябков 25 ноябрда АҚШ Давлат котиби ўринбосари Роуз Готтемюллер билан учрашувидан кейин маълум қилди.\n“Менинг фикримча, НАТОдан холисликни кутмаса бўлади, чунки иттифоқчи сифатида Туркиянинг ёни олинади”, деб айтди Рябков.\nРябков бундай “мисли кўрилмаган ва жиноий ҳужумларга” келгусида йўл қўйиб бўлмаслик бўйича бир қатор чораларни амалга оширишга чақирди. Унинг айтишича, Москва НАТО билан тегишли келишув тузишни кўриб чиқишга тайёр. “Агар НАТО ташкилот, альянс сифатида қандайдир жамоавий кўп томонлама ҳужжат фойдасига муносабатни шакллантирса, унда биз бу ҳужжатни кўриб чиқамиз. Бироқ катта ҳисобда бу велосипедни қайта ихтиро қилишдек гап”, деб айтди Рябков.\nШу билан бирга Рябков Суриядаги операцияда иштирок этаётган кучларни миллий армиялар штаби бошқариши туфайли бундай келишувларни икки томонлама асосда тузиш кераклигини айтди.\nРябков АҚШ бундай нохуш воқеаларнинг “жиддийлиги ва йўл қўйиб бўлинмаслигини” англашига умид билдирди. У Москва ва Вашингтон Сурия ҳаво ҳудудида нохуш воқеаларнинг олдини олиш бўйича келишув имзолаганини эслатиб ўтди. Шу билан бирга Рябков ушбу ҳужжат АҚШ бошчилигидаги коалициянинг қолган иштирокчилари, жумладан Туркияга ҳам тааллуқлигига ишонч билдирди.


Магницкий рўйхати… (ёхуд давлат мулкини талон-тарож қилганлар рўйхати) – mulkdor.com\nМагницкий рўйхати… (ёхуд давлат мулкини талон-тарож қилганлар рўйхати)\nSeptember 11 2019, 02:09 БизнесЖамиятИқтисодИқтисодиёт хабарлариКоррупцияМақолаларРоссияСиёсат\n2007 йилда Россия бюджетидан 5,4 миллиард рубл ўғирланган, бу тарихдаги Россия давлат бюджетидан энг катта маблағларни ўғирлаш ҳисобланади.\nУшбу жиноятни биринчи бўлиб кашф этганлар Hermitage Capital Management инвестиция фондининг қонуний манфаатларига хизмат қилувчи Файрстоун Дюнкан (Firestone Duncan) компаниясининг ходимлари эди. Улар орасида Эдуард Хаиретдинов, Владимир Пастухов, Жэймисон Файрстоун (Jamison Firestone) ва Сергей Магницкий бор эди.\nУлар бюджет маблағларини ўғирлаш бўйича тергов-суриштирувни бошлайдилар, унинг доирасида жиноятда иштирок этганларнинг рўйхати, шу қаторда Россиянинг турли ижро этувчи ҳокимиятининг ўнлаб ходимлари ҳам аниқланди.\n2008 йил 24 ноябрда Сергей Магницкий Эрмитаж сармоясини бошқариш фонди раҳбари Билл Браудерга (William Felix Browder) солиқ тўлашдан бўйин товлашда ёрдам берганликда айбланиб ҳибсга олинади. 11 ойлик тергов ишларидан пайтида Сергей Москва шаҳридаги 1-тергов ҳибсхонасида вафот этади. Уни ҳибсга олиш ташаббуси ўғирликнинг асосий иштирокчиларидан чиққан. Айбимизни билиб қолди деб йўқ қилишган.\n2010 йил апрел ойида сенатор Бенжамин Кардин АҚШ Давлат котиби Ҳиллари Клинтондан ушбу ўғирликда ва Сергейнинг ўлимида иштирок этган 60 нафар Россия амалдорлари учун АҚШ визаси йўлагини ёпишни сўраган. Ўша йилнинг май ойида марҳум С. Магницкийнинг оиласига Президент Барак Обамадан расмий ҳамдардлик билдирилган. 2010 йил сентябр ойида АҚШ Конгресси Кардиннинг ташаббуси учун овоз берди. Кейинчалик Европа Парламенти ҳам декабр ойида шундай қилди.\nМана, қисқача “Магницкий” иборасининг тарихи. Ҳозирда ушбу резолюция кўплаб давлатларда амал қилмоқда.\n“Магницкий рўйхати”, “Магницкий акти” деган ибораларни эшитсангиз, нима экан бу деб юрманг. Дунёда шунақа рўйхат бор. Ва унга ўз давлати мулкини ноқонуний йўл билан талон-тарож қиладиганлар киритилади. Уларнинг хориждаги барча ҳисоблари музлатилади. Бу рўйхатга киритилганларга виза берилмайди.\nМабодо, сиздан шу рўйхатга мамлакатингиздан кимни киритиш керак деб сўраб қолишса, нима деб жавоб берган бўлардингиз?\nСуратдаги болакай етти ёшда, исми — Райан. YouTube’да канали бор унинг — Ryan Toys Review деб номланади. Канал, албатта, болакайнинг ота-онаси томонидан юритилади ва унга ...


ССВ: “Ҳозирча Ўзбекистоннинг коронавирусдан хавотирланишига асос йўқ!” - Darakchi\nЖАМИЯТ 24.01.2020, 08:43\nСоғлиқни сақлаш вазирлиги ва Санитария-эпидемиологик осойишталик агентлиги томонидан бугунги кунда долзарб бўлиб турган коронавирус касаллигига бағишланган матбуот анжумани бўлиб ўтди.\nУнда мутахассислар томонидан Хитой Халқ Республикаси Ухан шаҳрида юзага келган коронавируснинг янги типи эпидемияси юзасидан батафсил маълумот берилмоқда.\nЖорий йил 23 январь тонгги ҳолатидаги маълумотларга кўра, Хитойда 600 дан зиёд ҳолатда коронавирус касаллиги аниқланган. Ушбу хасталикдан 17 нафар инсон вафот этган. Ушбу ҳолат юзасидан 22 январь куни Жаҳон соғлиқни сақлаш ташкилоти томонидан ўтказилган фавқулодда йиғилишда мутахассислар халқаро фавқулодда ҳолат эълон қилишдан олдин авж олган касаллик ҳақида кўпроқ маълумот олишлари кераклиги тўғрисида қарорга келишган. ЖССТ расмийлари учрашувни пайшанба куни, Хитой ҳукумати таклифига биноан Уханга бир қатор Осиё мамлакатларидан келган шифокорлардан маълумот олганидан сўнг давом эттиришга қарор қилишган.\nЖССТ раҳбари Тедрос Гебрейесус ваҳима кўтаришга ҳеч қандай сабаб йўқлигини қайд этди. Унинг сўзларига кўра, Хитойнинг Ухан шаҳрида самарали карантин бўйича кўраётган жуда қатъий чоралари эпидемиянинг мамлакатда авж олишнинг олдини олишга ҳамда унинг тарқалиш эҳтимолини камайтиришга ёрдам беради. Бундан ташқари, Европа соғлиқни сақлаш идоралари ушбу вируснинг тарқалиш хавфини “ўртача” деб баҳолашмоқда. Шу билан бирга, ЖССТ коронавирус хавфининг олдини олиш бўйича ўз тавсияларини ҳам берган.\nБундан ташқари, Республика Вирусология илмий текшириш институти интенсив терапия бўлимида коронавирусга гумон қилинган беморларни қабул қилиш учун махсус бокс тайёрлаб қўйилди. Республикадаги аэропорт ва темир вокзаллари санитария карантин пунктларида ушбу касалликка гумон қилинган бемор аниқланса, уни дарҳол изоляторга изоляция қилиш, коронавирусга лаборатор таҳлилини ўтказиш учун намуна олиш тартиби белгилаб қўйилган.\nСоғлиқни сақлаш вазирлиги ҳузуридаги Санитария-эпидемиологик осойишталик агентлиги томонидан коронавирус инфекциясининг янги турини юртимиз ҳудудига четдан кириб келиши ва тарқалишининг олдини олиш чора-тадбирлар режаси ишлаб чиқилган. Коронавируснинг янги тури (nCoV) қарши олиб бориладиган профилактик ва эпидемияга қарши чора-тадбирларни ташкил этиш ҳамда амалга ошириш тўғрисидаги методик услубий қўлланма ҳам тайёрланган.\nАнжуманда коронавирус касаллигининг олдини олиш бўйича олиб борилаётган ишлар Соғлиқни сақлаш вазирлиги ҳамда Санитария-эпидемиологик осойишталик агентлиги томонидан қатъий назоратга олингани, Хитойдаги коронавирус бўйича эпидемик вазиятдан юртимиз аҳолисининг хавотирланишига асос йўқлиги таъкидланди.\nШунингдек, анжуманда, грипп ва ўткир юқумли респиратор касалликларининг олдини олиш борасида амалга оширилаётган ишлар ҳақида ҳам тўхталиб ўтилди.\nПойтахтдан коронавируснинг навбатдаги қурбони чилонзорлик 66 ёшли эркак бўлди\nШуҳрат Ғаниев: "Эрта баҳорда бир сотих ерга плёнка остига редиска экаман. Уни сотиб, шу ерда булғори етиштирдим"\nБугун коронавирус инфекцияси тарқалишининг олдини олиш мақсадида Ўзбекистон Республикаси Бош вазири Абдулла Арипов бошчилигида йиғилиши бўлиб ўтди. Унда бир қатор қатъий чоралар белгиланди. Бу ҳақда...


«Атлетик» - «Реал»: хулосалар, фаоллар, омадсизлар\n18 сентябрь, 2018, 16:06\n«Сан-Мамес» испан футболининг уч тарихий клубларининг иккитаси жангига гувоҳ бўлди. Ўйин якунида мадридликларнинг янги мавсумдаги ажойиб стартига барҳам берилди. Пойтахт клуби муҳим икки очкони қўлдан чиқарди. Хўш, ушбу учрашувнинг ғолиб ва мағлублари кимлар?\nҒолиб: Икер Муниаин\nИкер Муниаин 25 ёшидаёқ «Атлетик Билбао» учун 369 ўйин ўтказишга эришди. Бу ҳайратланарли, бироқ у катта футболни орттириб олган жиддий жароҳати сабаб бир неча ой ўтказиб юборганини унутмаслигингиз керак.\nМуниаин 16 ёшидаёқ ўз дебютини ўтказган эди. У ўшанда бутун дунёни забт этадигандек таассурот уйғотганди. Мураббийнинг нотўғри қарорлари ва албатта жароҳатлар унинг келажагига соя солди. Аммо «Реал»га қарши баҳсда «кичик йўлбарс» жангга киришди.\nМуниаин «қаймоқранглилар»га қарши сенсацион ўйин кўрсатди. Ҳужумга барқарор куч ва етакчилик қобилиятини намойиш қилди.\nМағлуб: Икер Муниаин\nҒолиб бўлиш билан бирга Икер Муниаин мағлублар қаторида ҳам бор. Иккинчи бўлимда озгина ўйнаган футболчи яна жароҳат олди ва ўйинни давом эттиролмаслиги маълум бўлди.\n«Атлетик» таваккал қилишни истамади ва уни Андер Капа билан алмаштирди. Аммо Муниаиннинг юзида умидсизликни кўришингиз мумкин эди. Бу юракни ларзага солувчи лаҳза эди, ҳеч шубҳасиз Муниаин бироз муддат яна футбол ҳавосидан баҳраманд бўла олмайди.\nҒолиб: Унаи Симон\nКепа ким? «Атлетик» шу ёзда асосий дарвозабонини рекорд даражадаги маблағга пуллашга муваффақ бўлди. Кепа ажойиб дарвозабон эди, унинг кетиши ва ўринбосари бўлиши кутилган Яго Эррериннинг жароҳати Атлетик ҳимоясида «ғор»ни очиб бериши керак эди. Аммо бундай бўлмади, ёш посбон Унаи Симон («Эльче»дан ижарадан қайтарилди) ўйинга қўшилди ва клуб унга ишониши мумкинлигини намойиш қила бошлади.\nСимон «қироллик клуби»га қарши ҳақиқий қаҳрамонлик кўрсатди. У нафақат мадридликлар ҳужумидан қўрқмади, балки ажойиб сейвларни ҳам амалга оширди. Унинг Гарет Бейл, Серхио Рамос ва айниқса Марко Асенсиоларнинг хавфли зарбаларини қайтариши ҳал қилувчи аҳамиятга эга бўлди.\nМағлуб: Серхио Рамос\n«Реал Мадрид» сардори Испания шимолида ўзининг энг ёмон учрашувларидан бирини ўтказди. Хорватия устидан Испания таркибида ажойиб ғалабага эришган Рамос тушунарсиз тарзда ўзининг энг яхши спорт формасини намойиш қила олмади.\nУнинг ўйини ҳақиқатдан ёмон эди. «Реал» мухлислари ундан сўнгги дақиқаларда ғалаба голи кутишгани аниқ.\nБиринчи бўлимда «Реал Мадрид» мезбон жамоа тарафидан мутлақо қамалга олинди. Улар мадридликларнинг ярим ҳимояси таянч нуқтаси ожизлиги сабаб бунинг уддасидан чиқишди. Иккинчи бўлимда Хулен Лопетеги майдонга Каземирони ташлади ва барчаси улар фойдасига ўзгарди.\nБразилиялик футболчи ярим ҳимояга мустаҳкамлик бағишлади. «Реал»да «Атлетик» шерларига қарши кураша оладиган ярим ҳимоячи пайдо бўлди. Албатта Каземиро «Реал»нинг барча муаммоларини тўлиқ ҳал қила олгани йўқ. Аммо унинг майдондалиги жамоанинг ҳужум имкониятларини анча оширди.\nИско ушбу оқшом Хулен Лопетегининг порлоқ юлдузига айланмади. Чунки у ўйинни захирадан бошлади. У жамоаси «Сан Мамес»дан қийналаётганини кузатиб ўтиришга мажбур бўлди. Бундай ҳолат Зидан қўли остида ҳам тез-тез содир бўларди. Иско кўпинча захирада қолдириларди.\nБироқ Лопетеги Зидан эмас. У Искони Муниаин захирага олинганидан 10 дақиқа ўтиб майдонга туширди. Лопетегининг қарори тўғри бўлиб чиқди ва Иско майдонга тушар-тушмас орадаги мувозанатни йўққа чиқарди. Қимматли бир очко Исконинг голи туфайли қўлга киритилди.


БИР МАҚСАД, БИР ҒОЯ АТРОФИДА БИРЛАШЯПМИЗ - Ўзбекистон овози газетаси\nПрезидентимизнинг 2018 йил 1 ноябрдаги «Халқаро бахшичилик санъати фестивалини ўтказиш тўғрисида»ги қарорига мувофиқ ташкил этилган ушбу санъат анжумани, айниқса, биз, бахшиларнинг кўнглини тоғдек кўтарди. Бу анжуман халқимиз қадимдан эъзозлаб, асраб-авайлаб келаётган достонларни бизга туҳфа қилган улуғ аждодларимиз руҳини шод этди.\nДунё бахшиларини Алпомиш ва Барчиной юртида бирлаштирган, бир мақсад, бир ғоя атрофида жипслаштирган фестивалда иштирок этиб, аждодлардан мерос касбни танлаганимдан беихтиёр фахрландим.\nАйтиш жоизки, Сурхондарё вилоятида мазкур фестивалга тайёргарлик жараёнида кенг кўламли бунёдкорлик ишлари амалга оширилгани, Шеробод достончилик мактаби асосчиси Шерна бахши қабрини ободонлаштиришга киришилгани, кўплаб достонлар китоб ҳолида чоп этилгани юртимизда сўнгги йилларда бахшичилик санъатига қаратилаётган алоҳида эътиборнинг ёрқин ифодасидир. Термиз шаҳрида бахшилар мактаби, қатор туманлардаги мусиқа ва санъат мактабларида бахшичилик синфлари фаолияти йўлга қўйилгани аждодлардан мерос бу санъатнинг келажаги янада порлоқ эканига далолатдир.\nГапнинг индаллосини айтганда, фестиваль бошланганидан буён ўзимни Термиз шаҳридаги Санъат саройи ҳудудидаги кенг майдонга сиғмаётгандек ҳис этмоқдаман. Биласизми, нима учун? Бу ерда юртимиз ҳудудларининг ўзига хос анъана ва урф-одатлари, ноёб санъати ва буюк қадриятлари ўз аксини топган. Бундан ташқари, барча вилоятларнинг этнографик халқ ансамбллари, санъаткорлари ўз маҳоратини кенг намойиш этмоқда. Бахши, оқин ва жировларнинг сирли оҳангларда хониш қилиши дилларни яйратмоқда. Шунингдек, биз жаҳоннинг турли мамлакатларидан келган машҳур бахшилар билан мулоқот қилиш, тажриба алмашиш имкониятига ҳам эга бўляпмиз. Кечки пайт халқаро кўрик-танловда баҳслашмоқдамиз.\nСўзим аввалида бир неча достон китоб ҳолида чоп этилгани ҳақида қисқача айтган эдим. Масалан, фестиваль арафасида устозим Чорша бахшидан ўрганган «Алпомиш» ва ўзим ёд олган «Олтин қовоқ» достони нашр қилинди. Ўзбекистон халқ бахшилари Шоберди Болтаевнинг «Малла савдогар», Шодмон Хўжамбердиевнинг «Сурхоним дўмбираси» китоблари ҳамда Умр Шоир ва Авлиёқул Мардонақул ўғлининг «Алпомиш» достони китобхонлар қўлига тегди. Булардан қувонмай бўладими?\nМен бахшичиликни ўрганишга киришганимда ёшим ўттизга етиб қолган эди. Бугун Термиздаги бахшичилик мактаби ва туманлардаги махсус синфларда 7-9 ёшли болалар соҳа сирларини иштиёқ билан ўрганмоқда. Уларнинг достонлардан парчаларни маромига етказиб куйлаётгани, турли кўрик-танловларда муваффақиятли иштирок этаётгани, фестиваль доирасида ўтказилаётган халқаро кўрик-танловни диққат билан кузатаётганига ҳавасим келмоқда.\nБуларнинг барчаси келажакда мардлик ва жасоратни, ватанпарварлик ва муҳаббатни, юртимизда рўй бераётган ўзгариш ва янгиланишларни кенг тараннум этадиган янги достонлар яратилишига ишончимизни мустаҳкамлайди.


Исми сир қолишини сўраган Шомирза қишлоғи маҳалла фаолларидан бирининг Озодликка айтишича, воқеа 27 октябрга ўтар кечаси содир бўлган:\n“Ойша холанинг Қиргули шаҳрида ҳам квартираси бор экан. Баъзан ўша ерда ҳам яшаб тураркан. 27 октябрь куни мижозларни қабул қилгани қишлоқдаги уйига келибди. Ўғли билан келинини ётган хонасидан чақирса жавоб бермабди, кейин ичкарига кирса, иккиси ҳам қонга беланиб ётган экан. Дод солиб қўшниларини чақирибди, қўшнилар тез ёрдамга телефон қилибди. Дўхтирлар келиб кўришса, ўғлининг жони узилиб бўлган экан, келинини дўхтирга олиб бориб, ҳаётини сақлаб қолишибди”, деди маҳалла фаоли.\nУнинг айтишича, қотиллик ўғрилик мақсадида қилинмаган:\n“Уйдан ҳеч нарса ўғирланмаган. Ойша хола ўғлини уйлантирганига энди икки ойча бўлган эди. Ким уларни пичоқлагани ҳозирча номаълум. Агар келин ҳушига келса бу ҳақда балки бирор нарса айтар”, деди маҳалла фаоли.\nФарғона вилояти прокуратурасининг исми сир қолишини сўраган ходимларидан бири, Озодликка шундай воқеа бўлганини тасдиқлар экан, қотиллик бўйича бир неча версия кўриб чиқилаётганини айтди:\n“Касалхонада ётган келин ўзига келган, унинг жароҳати оғир эмас. Келиннинг айтишича, улар иккиси ўз жонига қасд қилган. Аввал эри ўзига пичоқ санчган, кейин бу ўзига. Сабаби эса, қайнона билан келишмовчилик деган. Лекин бу жуда заиф версия. Терговчилар қотиллик содир бўлишида келиннинг ўзи қотил бўлиш ёки бошқа шахслар иштироки эҳтимолини ҳам текширмоқдалар”, дейди мулозим.\nШомирза маҳалласида истиқомат қилувчи, исми сир қолишини сўраган ўқитувчилардан бирининг айтишича, 47 яшар Ойша Шерматова фолбинлиги билан танилган:\n“Ойша холани, Ойша бахши ҳам деб айтишади. Уйининг олдида доим 5-10та қиммат машиналар турарди. Бу мижозлардан кўпини аёллар ташкил этарди. Йўлимни очиб қўйинг, эримни иситиб беринг, бозоримизнинг йўлини очиб беринг деб келгувчилар кўп бўларди”, дейди ўқитувчи.\nЖорий йилнинг 31 августида Сурхондарё вилоятининг Жарқўрғон туманида яшайдиган аёл ўғли билан бирга Қумқўрғон туманидаги кундошини ўлдириб, икки ёш боласи билан ёқиб юборган эди.\nАвгуст ойи бошида Фарғонада 51 ёшли ота 27 ёшли ўз ўғлини, устига бензин қўйиб, ёқиб юборгани ҳақда Озодлик хабар берган эди.


Европа комиссияси биноси эвакуация қилинди\n15 май 2021, Тошкент вақти: 23:01\nЎтган ҳафта ёнғин рўй берган Европа комиссиясининг Брюсселдаги Бош қароргоҳида бугун яна хавфсизлик сиреналари янграб, бинода бўлган ходимлар зудлик билан эвакуация қилинди.\nМаълум бўлишича, тревога янграшига бинодаги иссиқ сув тармоғининг ишдан чиқиб, сув оқа бошлаши сабаб бўлган.\nУшбу воқеа Европа комиссияси президенти Хосе Мануэл Баррозонинг журналистлар билан матбуот анжумани ўтказишга тараддуд кўраётган маҳал содир бўлган.\nЕвропа комиссияси Бош қароргоҳида 2000 га яқин ходим ишлайди.\nЎтган ҳафта мазкур бинода ёнғин рўй бергандан сўнг Европа комиссиясининг Бош қароргоҳи ҳафта мобайнида ёпиб қўйилди.


Молия вазирлиги Гулнора Каримовадан $1,2 млрд олинганини тасдиқламади - UzNews.uz\nМолия вазирлиги Гулнора Каримовадан $1,2 млрд олинганини тасдиқламади\nАввал Гулнора Каримованинг 1,2 млрд АҚШ доллари миқдоридаги активлари давлатга ўтказилгани ҳақида хабар тарқалган эди.\nИжтимоий тармоқларда Гулнора Каримова томонидан давлат фойдасига 1,2 млрд АҚШ доллари ўтказилди деган хабар тарқалган эди. Молия вазирлиги мазкур маълумот бўйича изоҳ берди.\n"Давлат бюджетига ундирилган маблағларнинг фуқаролар кесимидаги ҳисоби Молия вазирлиги томонидан юритилмайди. Бунда ўтган йили ва жорий йилнинг биринчи ярмида кўрсатилган миқдорда маблағлар бюджетга келиб тушмади", - дейилади хабарда.\nЎтган йил давомида давлат даромадига ўтказилган мол-мулкни (валюта маблағлари ва заргарлик буюмларини қўшган ҳолда) сотишдан тушган фойда 163 млрд сўмни ёки 20,2 млн АҚШ долларини (ўртача йиллик курс бўйича) ташкил қилгани қайд этилган.\nЖорий йилнинг биринчи ярмида эса давлат ихтиёрига ўтказилган мол-мулкни сотишдан 99,4 млрд сўм ёки 11,8 млн АҚШ доллари (ўртача курс бўйича) келиб тушган.


Халқ депутатлари вилоят Кенгашининг қирқ тўққизинчи сессияси қачон бўлиши маълум бўлди » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Халқ депутатлари вилоят Кенгашининг қирқ тўққизинчи сессияси қачон бўлиши маълум бўлди\n02 декабрь 2019 йил\n"Маҳаллий давлат ҳокимияти тўғрисида"ги Ўзбекистон Республикаси Қонунининг 17-моддасига асосан Халқ депутатлари вилоят Кенгашининг қирқ тўққизинчи сессияси 2019 йил 6 декабрь куни соат 10-00 да Жиззах шаҳрида ўтказилади. Сессия кун тартибига қуйидаги масалалар киритилган.\nЎзбекистон Республикаси Президентининг 2017 йил 8 августдаги “Ҳудудларнинг жадал ижтимоий-иқтисодий ривожланишини таъминлашга доир устувор чора-тадбирлар тўғрисида”ги ПҚ-3182-сонли қарори ижроси юзасидан вилоят секторлар раҳбарларининг ҳисоботлари тўғрисида;\nВилоятда “Фаол инвестициялар ва ижтимоий ривожланиш йили” давлат дастурининг бажарилиши тўғрисида;\nВилоят ҳудудида жиноятчилик, ҳуқуқбузарликларнинг олдини олиш ва жамоат тартибини сақлаш ҳамда фуқаролар хавфсизлигини таъминлаш ҳолати юзасидан вилоят ички ишлар бошқармаси бошлиғининг ахбороти тўғрисида;\nЎзбекистон Республикаси Президентининг 2018 йил 26 апрелдаги “Фермер, деҳқон хўжаликлари ва томорқа ер эгалари фаолиятини такомиллаштириш бўйича қўшимча чора-тадбирлар тўғрисида”ги ПҚ-3680-сонли Қарорининг ижроси тўғрисида;\nВилоят маҳаллий бюджетининг 2019 йил учинчи чорак ижроси тўғрисида;\nЯнги иш жойлари яратиш ва аҳоли бандлигини таъминлаш бўйича вилоят Дастурининг 2019 йил учинчи чорагида ижроси ҳақида;\nСессия бўйича вилоят ҳокими томонидан тасдиқланган қарорни бу ерда юклаб олишингиз мумкин.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Кўча супурувчининг пулини ўғирлаб, овқатланган дайди бўкиб, комага тушиб қолди\t14:42, 26 октябрь 2016\tРоссиянинг Кемерово вилоятида яшовчи дайди эркак кўча супурувчи аёлнинг пули ва ҳужжатлари солинган пакетни ўғирлаб, ўғирланган пулга озиқ-овқат сотиб олган ва еган овқатидан бўкиб қолиб, комага тушган, деб хабар берди “Lenta.ru” нашри. Полицияга пули ва ҳужжатлари йўқолган кўча супурувчи аёл ариза билан мурожаат қилган. Унинг айтишича, пули ва ҳужжатлари солинган пакетни ахлат қутисига илиб қўйган. Ишини тугатиб қайтиб келганда, пакети жойида бўлмаган. Орадан бироз вақт ўтгач, тиббиёт ходимлари 56 ёшли, уй-жойи йўқ, дайди эркакнинг кўп овқат егандан бўкиб қолиб, комага тушганлиги, ёнидан аёлларнинг ҳамёни топилгани ҳақида полицияга хабар берган. Суриштирув ишлари натижасида, ҳамён кўча супурувчи аёлга тегишли эканлиги аниқланган. Тиббиёт ходимлари эса эркакни ўзига келтириш учун барча чора-тадбирларни қўллашган. Маълум бўлишича, эркак ўғирланган ҳамёнда мавжуд бўлган 11 минг рублнинг ҳаммасига озиқ-овқат маҳсулотларини сотиб олган.


"Болалик хотираларим" китоби, Ойбек\nАтоқли ўзбек ёзувчиси Муса Тошмуҳаммад ўғли Ойбек турфа воқеаларга бой, машаққатли ва айни пайтда ажойиб ҳаёт йўлини босиб ўтган. "Болалик хотираларим" китобида у ана шу йўлнинг 1917 - 1918 йилларга қадар бўлган қисми билан сиз ҳурматли китобхонларни таништиради. Ойбек сингари улуғ алломаларнинг болалик ва ёшлик кезлари уларнинг кўча чангитиб юрган оддий боладан халқнинг мутафаккир сиймоларидан бирига айланиши, айниқса, ёш авлодлар учун ҳамиша мароқли ва ибратлидир.\nОдам бўлиш қийин\nНелло ва Патраш\nСемиз ва ориқ\nШайтанат. Азозил дўкони, бешинчи китоб


"Mehribonim, qaydasiz" китоби, Dilorom Ismoilova\nҲар бир ижодкор дунёга ўз нуқаи назари, кўнгил кўзи билан қарайди. Истеъдодли шоира Дилором Исмоилова ўзининг ушбу тўпламида ҳам оламга бола кўнгли, тасаввури билан боқади. Ҳаётда кўрган-кечирганларини содда, рангин бўёқларда, гўзал ва бетакрор тимсолларда талқин этади. Унинг муштдек юракчасидаги олам ўзгаларни ҳам беэътибор қолдирмаслигига ишонса бўлади. Китобхонни ўйлашга, мушоҳада этишга чорлайдиган яна битта тўплам дунё юзини кўраётганини эътироф этишдан мамнунмиз.\nBag‘ishlovlar va Olqishlovlar\nOy bilan suhbatlar


165-I-сон 21.12.1995. Наслчилик тўғрисида\n1-модда. Наслчиликнинг асосий вазифалари\n3-модда. Наслчилик объектлари\n4-модда. Наслчилик субъектлари\n5-модда. Наслчилик тўғрисидаги қонун ҳужжатлари\n6-модда. Наслчилик бўйича давлат хизматига раҳбарлик қилиш\n7-модда. Қишлоқ ва сув хўжалиги вазирлигининг Чорвачиликда наслчилик ишлари бош давлат инспекциясининг ваколатлари\n8-модда. Вилоятлар ва Тошкент шаҳар ҳокимликлари ҳузуридаги чорвачиликда наслчилик ишлари давлат инспекцияларининг ваколатлари\n9-модда. Чорвачиликда наслчилик ишлари давлат инспекторлари\n10-модда. Наслчилик субъектларининг ҳуқуқлари\n11-модда. Наслчилик субъектларининг бурчлари\n12-модда. Наслли маҳсулотга (материалга) эгалик ҳуқуқи\n13-модда. Наслчиликда интеллектуал мулк\n14-модда. Наслли маҳсулотни (материални) экспорт ва импорт қилиш\n15-модда. Наслдор ҳайвонларни, наслчилик хўжаликлари ва подаларини давлат рўйхатига олиш\n16-модда. Наслли маҳсулотни (материални) сертификатлаштириш\n17-модда. Наслчилик бўйича давлат тармоқ дастурларини ишлаб чиқиш ва уларни маблағ билан таъминлаш\n18-модда. Наслчилик соҳасидаги илмий тадқиқотлар\n19-модда. Наслдор ҳайвондан фойдаланиш шартлари\n20-модда. Наслдор ҳайвонларнинг уруғи ва эмбрионларидан фойдаланиш шартлари\n21-модда. Наслли маҳсулот (материал) бонитировкаси\n22-модда. Наслдор эркак ҳайвонларни баҳолаш\n23-модда. Наслчилик соҳасидаги низоларни ҳал этиш\n24-модда. Наслчилик тўғрисидаги қонун ҳужжатларини бузганлик учун жавобгарлик\n25-модда. Халқаро шартномалар ва битимлар\nҚуйидагилар наслчиликнинг асосий вазифалари ҳисобланади:\nҳайвонларнинг наслдорлик ва маҳсулдорлик сифатларини яхшилаш мақсадида наслчилик ресурсларини яратиш, сақлаш, такрор кўпайтириш ва улардан оқилона фойдаланиш;\nселекция жараёнида фойдаланиладиган наслчилик ресурсларининг келиб чиқиши аниқ ҳисобга олинишини, маҳсулдорлигини, типи ва бошқа сифатлари бўйича баҳоланишини таъминлаш;\nнаслдор эркак ҳайвонларни авлодининг сифатига кўра синовдан ўтказиш;\nянги фойдали генетик белгиларга эга бўлган ҳайвонлар олиш;\nселекция ишида жаҳондаги энг қимматли генофонддан самарали фойдаланиш;\nмуайян жойга хос ва мамлакатимиздаги йўқ бўлиб бораётган зотлар генофондини сақлаб қолиш;\nмаҳсулот етиштириладиган подаларда ҳайвонларнинг наслдорлик ва маҳсулдорлик сифатларини ошириш ҳамда сермаҳсул ҳайвонларни жадал кўпайтириш;\nбутун чорвачилик тармоғининг иқтисодий самарадорлиги ва рақобатбардошлигини ошириш.\n1.Наслчилик / Наслчилик / Наслчилик;\n2.Наслчилик / Наслчилик / Наслчилик]\nнаслчилик — селекция мақсадида наслдор ҳайвонларни урчитиш, наслли маҳсулот (материал) етиштириш ва ундан фойдаланиш;\n1.Наслчилик / Наслдор ҳайвон / Наслдор ҳайвон;\n2.Наслчилик / Наслдор ҳайвон / Наслдор ҳайвон]\nнаслдор ҳайвон — келиб чиқиши ҳужжатлар билан тасдиқланган, муайян зотни такрор кўпайтириш учун фойдаланиладиган ва белгиланган тартибда рўйхатга олинган ҳайвон;\n1.Наслчилик / Наслли маҳсулот (материал) / Наслли маҳсулот (материал);\n2.Наслчилик / Наслли маҳсулот (материал) / Наслли маҳсулот (материал)]\nнаслли маҳсулот (материал) — наслдор ҳайвон, унинг уруғи ва эмбрионлари, наслдор тухум, ипак қурти уруғи;\nбонитировка — ҳайвонларнинг наслдорлик ва маҳсулдорлик сифатларини баҳолаш;\n1.Наслчилик / Генофонд (кам сонли) зот / Генофонд (кам сонли) зот;\n2.Наслчилик / Генофонд (кам сонли) зот / Генофонд (кам сонли) зот]\nгенофонд (кам сонли) зот — муайян зотга мансуб ва йўқ бўлиб кетиш хавфи остидаги кам учрайдиган ҳайвонлар гуруҳи;\nнаслдор ҳайвонлар ва наслдор подаларни давлат рўйхатига олиш — келиб чиқишини аниқлаш ва маҳсулдорлигини белгилаш мақсадида наслдор ҳайвонлар ҳамда наслдор подалар ҳақидаги маълумотларни ҳисобга олиш;\nсертификат — наслдор ҳайвоннинг келиб чиқиши, маҳсулдорлиги ва бошқа сифатларини, шунингдек уруғ ёки эмбрионнинг сифатини тасдиқловчи ҳужжат.\nНаслдор ҳайвонлар — қорамоллар, қўйлар, эчкилар, отлар, туялар, чўчқалар, шунингдек паррандалар, балиқлар, асаларилар, ипак қурти, ёввойи ҳайвонлар (бундан буён матнда ҳайвонлар деб юритилади) ва уларнинг наслли маҳсулоти наслчилик объектлари ҳисобланади.\nНаслчилик иши билан шуғулланувчи илмий-тадқиқот муассасалари, корхоналар ва хўжаликлар, селекция марказлари, ипподромлар, иммуногенетик назорат лабораториялари, назорат-синов станциялари, эмбрионларни кўчириб ўтказиш (трансплантация) марказлари ҳамда бошқа юридик ва жисмоний шахслар — наслли маҳсулот эгалари наслчилик субъектлари ҳисобланади.\nНаслчилик соҳасидаги муносабатлар ушбу Қонун ва бошқа норматив ҳужжатлар билан тартибга солинади.\nҚорақалпоғистон Республикасида наслчилик соҳасидаги муносабатлар Қорақалпоғистон Республикаси қонун ҳужжатлари билан ҳам тартибга солинади.\nНаслчилик бўйича давлат хизматига раҳбарлик қилишни Қишлоқ ва сув хўжалиги вазирлигининг Чорвачиликда наслчилик ишлари бош давлат инспекцияси амалга оширади.\nЧорвачиликда наслчилик ишлари бош давлат инспекциясининг бошлиғи Вазирлар Маҳкамаси билан келишилган ҳолда Қишлоқ ва сув хўжалиги вазирлиги томонидан тайинланади.\n(6-модданинг биринчи ва иккинчи қисмлари Ўзбекистон Республикасининг 1997 йил 25 апрелдаги 421-I-сон Қонуни таҳририда — Олий Мажлис Ахборотномаси, 1997 й., 4-5-сон, 126-модда)\nВилоятларда ва Тошкент шаҳрида наслчилик бўйича давлат хизматига раҳбарлик қилишни вилоятлар ва Тошкент шаҳар ҳокимликлари ҳузуридаги чорвачиликда наслчилик ишлари давлат инспекциялари амалга оширадилар.\nВилоятлар ва Тошкент шаҳар чорвачиликда наслчилик ишлари давлат инспекцияларининг бошлиқларини Қишлоқ ва сув хўжалиги вазирлиги тегишли вилоятлар ва Тошкент шаҳар ҳокимлари билан келишилган ҳолда тайинлайди.\nҚишлоқ ва сув хўжалиги вазирлигининг Чорвачиликда наслчилик ишлари бош давлат инспекцияси тўғрисидаги Низом Вазирлар Маҳкамаси томонидан тасдиқланади.\nҚаранг: Ўзбекистон Республикаси Вазирлар Маҳкамасининг 1995 йил 10 октябрдаги 393-сон қарори билан тасдиқланган Ўзбекистон Республикаси Қишлоқ ва сув хўжалиги вазирлигининг Чорвачиликда наслчилик ишлари Давлат инспекцияси тўғрисидаги Низом.\n(6-модданинг тўртинчи ва бешинчи қисмлари Ўзбекистон Республикасининг 1997 йил 25 апрелдаги 421-I-сон Қонуни таҳририда — Олий Мажлис Ахборотномаси, 1997 й., 4-5-сон, 126-модда)\n(7-модданинг номи Ўзбекистон Республикасининг 1997 йил 25 апрелдаги 421-I-сон Қонуни таҳририда — Олий Мажлис Ахборотномаси, 1997 й., 4-5-сон, 126-модда)\nЧорвачиликда наслчилик ишлари бош давлат инспекцияси:\nтармоқда ягона илмий-техника сиёсатини амалга оширади;\nнаслчиликни ривожлантиришнинг давлат ва минтақавий дастурларини ишлаб чиқиш ҳамда амалга оширишни ташкил этади;\nнаслли маҳсулот (материал) экспертиза қилинишини таъминлайди;\nнаслчиликдаги нормативлар ва қоидаларни тасдиқлайди;\nнаслдор ҳайвонларни, наслчилик хўжаликлари ва подаларини тегишинча давлат китобида ва давлат регистрида рўйхатга олади;\nнаслчилик соҳасида селекция, биотехнология ва ирсият-муҳандислик усулларини қўлланиш шартларини белгилайди;\nҚаранг: «Наслчилик соҳасида селекция, биотехнология ва ирсият-муҳандислик усулларини қўлланиш шартларини белгилаш тартиби тўғрисида»ги низом (рўйхат рақами № 2602, 15.07.2014 й.).\nиндивидуумлари наслдор ҳайвон сифатида фойдаланиладиган ҳайвонлар турларининг рўйхатини белгилаб қўяди;\nнаслчиликни давлат йўли билан рағбатлантириш, селекция мақсадлари учун фойдали қишлоқ хўжалик ҳайвонларининг кам сонли ва йўқ бўлиб бораётган зотлари генофондини сақлаб қолиш чора-тадбирлари тўғрисида таклифлар киритади;\nҚаранг: Ўзбекистон Республикаси Вазирлар Маҳкамасининг 1995 йил 10 октябрдаги 393-сон қарори билан тасдиқланган Ўзбекистон Республикаси Қишлоқ ва сув хўжалиги вазирлигининг Чорвачиликда наслчилик ишлари Давлат инспекцияси тўғрисидаги Низомнинг 8-банди.\nВилоятлар ва Тошкент шаҳар ҳокимликлари ҳузуридаги чорвачиликда наслчилик ишлари давлат инспекциялари:\nнаслчиликни ривожлантиришнинг ҳудудий дастурларини ишлаб чиқиш ва амалга оширишни ташкил этади;\nнаслли маҳсулотнинг (материалнинг) экспертиза қилинишини таъминлайди;\nнаслдор ҳайвонларнинг, наслчилик хўжаликлари ва подаларининг ҳисобини юритади;\nселекция мақсадлари учун фойдали чорва молларнинг кам сонли ва йўқ бўлиб бораётган зотлари генофондини сақлаб қолиш юзасидан таклифлар киритади;\nбарча тоифадаги хўжаликларда наслчилик ишининг юритилишини назорат қилади;\nҚишлоқ ва сув хўжалиги вазирлигининг Чорвачиликда наслчилик ишлари бош давлат инспекциясининг бошлиғи Ўзбекистон Республикасининг чорвачиликда наслчилик ишлари бош давлат инспектори ҳисобланади.\n(9-модданинг биринчи қисми Ўзбекистон Республикасининг 1997 йил 25 апрелдаги 421-I-сон Қонуни таҳририда — Олий Мажлис Ахборотномаси, 1997 й., 4-5-сон, 126-модда)\nВилоятлар ва Тошкент шаҳар ҳокимликлари ҳузуридаги чорвачиликда наслчилик ишлари давлат инспекцияларининг бошлиқлари айни вақтда вилоятлар ва Тошкент шаҳар чорвачиликда наслчилик ишлари давлат инспекторлари ҳисобланадилар.\nЎзбекистон Республикасининг чорвачиликда наслчилик ишлари бош давлат инспектори, чорвачиликда наслчилик ишлари давлат инспекторлари ўз ваколатлари доирасида қуйидаги ҳуқуқларга эга:\nидоравий мансублигидан қатъи назар, наслчилик ташкилотларига монеликсиз кириш ва улардан зарур ахборотларни олиш;\nнаслчилик ташкилотларига қоида ва нормаларни бузиш ҳолларини бартараф этиш тўғрисида кўрсатмалар бериш ва уларнинг бажарилиши устидан назоратни амалга ошириш;\nқоида ва нормаларни бузиш ҳоллари аниқланган тақдирда наслли маҳсулотни (материални) реализация қилишни тўхтатиб қўйиш;\nнаслли маҳсулотнинг (материалнинг) сертификатсиз реализация қилиниши ва бошқа тарзда фойдаланилишига йўл қўймаслик;\nНаслчилик субъектлари қуйидаги ҳуқуқларга эга:\nнаслчиликни ривожлантиришга қаратилган куч-ғайратларни бирлаштириш мақсадида ҳайвонларни урчитиш бўйича уюшмаларга, жамиятларга кириш, наслчилик соҳасидаги давлат дастурларини амалга оширишда иштирок этиш;\nселекция ютуқларидан қонун ҳужжатларида белгиланган тартибда фойдаланиш;\nҚаранг: Ўзбекистон Республикасининг «Селекция ютуқлари тўғрисида»ги Қонунининг 41-моддаси.\nнаслли маҳсулот (материал) савдо-кўргазмаларида (кимошди савдоларида), кўргазмалари ва кўрикларида иштирок этиш;\nнаслли маҳсулотни (материални) қонун ҳужжатларида белгиланган тартибда сотиш ва сотиб олиш;\nқонун ҳужжатларига зид бўлмаган бошқа ҳаракатларни амалга ошириш.\nнаслчилик ҳисоб-китобини ва ҳужжатларини юритишлари;\nнаслчилик ресурслари яхшиланишини, сақланишини, такрор кўпайтирилишини ва улардан оқилона фойдаланилишини таъминлашлари;\nҳайвонлар маҳсулдорлиги ҳисоб-китобини юритиш, типи бўйича таснифлаш, келиб чиқишини генетик экспертиза қилиш ва уларни ўз маҳсулдорлиги ҳамда авлодининг сифати бўйича баҳолаш талабларини бажаришлари;\nхўжаликни аттестациядан ўтказиш, наслдор эркак ҳайвонларни апробация қилиш учун ва такрор кўпайтириш мақсадида улардан фойдаланишга рухсатнома олиш учун ҳужжатларни чорвачиликда наслчилик ишлари давлат инспекциясига тақдим этишлари;\nуруғ олиш учун фақат такрор кўпайтиришга рухсат этилган наслдор эркак ҳайвонлардан фойдаланишлари, уруғ ва эмбрионларни технологик ва ветеринария-санитария талабномаларида белгиланган шарт-шароитда тайёрлашлари, идентификациялашлари ва сақлашлари;\nнаслли маҳсулотнинг (материалнинг) сифатини кафолатлашлари шарт.\nНаслли маҳсулот (материал) давлатнинг, наслдор ҳайвонларни урчитиш ва улардан фойдаланиш билан шуғулланаётган юридик ҳамда жисмоний шахсларнинг мулки бўлиши мумкин.\n1.03.00.00.00 Фуқаролик қонунчилиги / 03.14.00.00 Интеллектуал мулк / 03.14.05.00 Ўсимликларнинг янги навлари ва ҳайвонларнинг янги зотларига бўлган ҳуқуқ]\nНаслдор ҳайвонлар селекциясида эришилган ютуқларнинг натижалари интеллектуал мулк объекти ҳисобланади, уларга муаллифлик ва улардан фойдаланиш қонун ҳужжатлари билан белгилаб қўйилади.\nҚаранг: Ўзбекистон Республикасининг «Муаллифлик ва турдош ҳуқуқлар тўғрисида»ги Қонуни.\nНаслли маҳсулотни (материални) экспорт ва импорт қилиш Вазирлар Маҳкамаси белгилайдиган тартибда амалга оширилади.\nНаслдор ҳайвонларни, наслчилик хўжаликлари ва подаларини давлат рўйхатига олиш тегишинча давлат наслдор ҳайвонлар китобида ва давлат наслчилик регистрида қайд этиш орқали амалга оширилади.\nДавлат наслдор ҳайвонлар китоби тўғрисидаги низом ва давлат наслчилик регистри тўғрисидаги низом Қишлоқ ва сув хўжалиги вазирлиги томонидан тасдиқланади.\n(15-модданинг иккинчи қисми Ўзбекистон Республикасининг 1997 йил 25 апрелдаги 421-I-сон Қонуни таҳририда — Олий Мажлис Ахборотномаси, 1997 й., 4-5-сон, 126-модда)\nНаслли маҳсулот (материал) наслчиликнинг белгиланган стандартлари, нормалари ва қоидаларига мувофиқлиги тўғрисида мажбурий сертификатлаштирилиши лозим.\nНаслли маҳсулотни (материални) сертификатлаштириш наслдор ҳайвонларнинг келиб чиқишини, маҳсулдорлигини, уларда генетик нуқсонлар йўқлигини, шунингдек уруғ ёки эмбрионларнинг келиб чиқиши ва сифатини аниқлаш ҳамда ҳужжатлар билан тасдиқлаш мақсадида ўтказилади.\nНаслли маҳсулотни (материални) сертификатлаштириш давлат наслчилик хизматининг тегишли органлари томонидан «Ўзстандарт» агентлигида аккредитация қилинган селекция марказлари, чорвачилик назорат-синов станциялари, ипподромлар, сут, жун сифатининг селекция назорати лабораториялари ва иммуногенетик экспертиза лабораториялари иштирокида амалга оширилади.\n(16-модданинг учинчи қисми Ўзбекистон Республикасининг 2003 йил 25 апрелдаги 482-II-сон Қонуни таҳририда — Олий Мажлис Ахборотномаси, 2003 й., 5-сон, 67-модда)\nНаслли маҳсулотни (материални) сертификатлаштиришдан ўтказиш тартибини Қишлоқ ва сув хўжалиги вазирлигининг Чорвачиликда наслчилик ишлари бош давлат инспекцияси белгилайди.\n(16-модданинг тўртинчи қисми Ўзбекистон Республикасининг 1997 йил 25 апрелдаги 421-I-сон Қонуни таҳририда — Олий Мажлис Ахборотномаси, 1997 й., 4-5-сон, 126-модда)\nНаслчилик хўжаликларининг ҳаммаси ўз фаолиятини тўла хўжалик ҳисобида амалга оширади қонун ҳужжатларида ва белгиланадиган имтиёзлардан фойдаланади.\nНаслчилик бўйича давлат тармоқ дастурларини ишлаб чиқиш ва уларни маблағ билан таъминлаш Вазирлар Маҳкамаси белгилайдиган тартибда амалга оширилади.\nНаслчиликни илмий жиҳатдан таъминлашни Фанлар академияси, Қишлоқ хўжалик фанлари академияси ҳамда илмий-тадқиқот институтлари, олий ўқув юртлари, илмий-тадқиқот муассасаларининг селекция марказлари амалга оширадилар, улар давлат наслчилик хизмати ва идоралар билан биргаликда қуйидагиларни ишлаб чиқадилар:\nнаслчиликка оид давлат илмий-техника дастурларини;\nҳайвонлар ва паррандаларнинг мавжуд зотлари, типлари, линиялари ҳамда кроссларини такомиллаштириш ва янгиларини яратиш, наслчилик ресурслари генофондини сақлаш ва улардан оқилона фойдаланишга доир селекция-генетик дастурларини;\nселекция жараёни самарадорлигини ошириш, ҳайвонларни такрор кўпайтириш, уларнинг маҳсулдорлигини ошириш усуллари ва йўлларини;\nнаслли маҳсулотни (материални) баҳолаш ва генетик назорат қилиш учун услубиётлар, техника воситалари ва назорат-ўлчов асбоб-ускуналарини;\nнаслчиликка оид ахборот билан таъминлаш тизимларини.\nНаслдор ҳайвондан, агар у:\nтамғаланган ёки ҳайвоннинг келиб чиқишини аниқ идентификация қилиш имконини берадиган бирон-бир бошқа йўсинда унга белги қўйилган бўлса;\nрўйхатдан ўтказилган ва унга сертификат олинган бўлса, зотни такрор кўпайтириш мақсадида фойдаланилади.\nНаслдор ҳайвонларнинг уруғи ва эмбрионларидан, агар улар:\nқишлоқ хўжалик ҳайвонларини сунъий уруғлантириш ва эмбрионларини кўчириб ўтказиш билан шуғулланувчи ташкилотларда олинган бўлса;\nбелгиланган тартибда рўйхатдан ўтказилган наслдор ҳайвонлардан олинган бўлса;\nидентификация қилиш мақсадида аниқ белги қўйилган бўлса;\nсертификатга эга бўлса, фойдаланилади.\nНаслдор ҳайвонларнинг уруғи ва эмбрионлари қишлоқ хўжалик ҳайвонларини сунъий уруғлантириш ва эмбрионларини кўчириб ўтказиш билан шуғулланувчи ташкилотлар томонидан бошқа шахсларга реализация қилиниши ёки ўтказилиши мумкин.\nНаслли маҳсулот (материал) бонитировкаси наслчилик билан шуғулланувчи барча ташкилотларда ҳар йили ўтказилади.\nНаслли маҳсулот (материал) бонитировкасини ўтказиш тартиби ва шартларини Қишлоқ ва сув хўжалиги вазирлигининг Чорвачиликда наслчилик ишлари бош давлат инспекцияси белгилайди.\n(21-модданинг иккинчи қисми Ўзбекистон Республикасининг 1997 йил 25 апрелдаги 421-I-сон Қонуни таҳририда — Олий Мажлис Ахборотномаси, 1997 й., 4-5-сон, 126-модда)\nЗотни такрор кўпайтириш учун танлаб олинган наслдор эркак ҳайвонлар авлодининг сифати ва ўз маҳсулдорлиги бўйича текширилиши ҳамда баҳоланиши лозим.\nНаслдор эркак ҳайвонларни текшириш ва баҳолашни наслчилик ташкилотлари наслдор ҳайвонларнинг белгиланган маҳсулдорлик даражасига қараб ўтказадилар.\nНаслдор эркак ҳайвонларни текшириш ва баҳолаш Қишлоқ ва сув хўжалиги вазирлигининг Чорвачиликда наслчилик ишлари бош давлат инспекцияси тасдиқлайдиган услубиётга мувофиқ ўтказилади.\n(22-модданинг учинчи қисми Ўзбекистон Республикасининг 1997 йил 25 апрелдаги 421-I-сон Қонуни таҳририда — Олий Мажлис Ахборотномаси, 1997 й., 4-5-сон, 126-модда)\nНаслчилик соҳасида келиб чиқувчи низолар қонун ҳужжатларида белгиланган тартибда ҳал этилади.\nНаслчилик тўғрисидаги қонун ҳужжатларини бузганликда айбдор шахслар белгиланган тартибда жавобгар бўладилар.\nАгар Ўзбекистон Республикасининг халқаро шартномалари ёки битимларида ушбу Қонунда назарда тутилганидан ўзгача қоидалар белгиланган бўлса, халқаро шартнома ёки битим қоидалари қўлланилади.\n(Ўзбекистон Республикаси Олий Мажлисининг Ахборотномаси, 1995 й., 12-сон, 255-модда; 1997 й., 4-5-сон, 126-модда; 2003 й., 5-сон, 67-модда; Қонун ҳужжатлари маълумотлари миллий базаси, 24.07.2018 й., 03/18/486/1559-сон, 09.01.2019 й., 03/19/512/2435-сон, 13.11.2019 й., 03/19/583/4016-сон)


МУРОЖААТ – Сурхон тонги\nБош саҳифа / Жамият / МУРОЖААТ\nОктябр 15, 2017\tЖамият Изоҳ қолдириш 878 Кўрилди\nСурхондарё вилоятида пахта йиғим-теримини уюшқоқлик билан ташкил этиш, ҳосилни охирги мисқолигача нес-нобуд қилмасдан йиғиштириб олиш юзасидан “Зарбдор 30 кун” сафарбарлик эълон қилиш бўйича вилоятимизнинг жамоат ташкилотлари, хусусан, “Маҳалла” хайрия жамоат фонди ва “Нуроний” жамғармаси, диний идоралар, ижодкор зиёлилар, Ўзбекистон ёшлар иттифоқи фаоллари, театр ва санъат аҳлининг\nВилоятимизнинг барча меҳнаткашлари!\nШу кунларда юртимизда барча соҳалар қатори қишлоқ хўжалигида ҳам қизғин палла, яъни пахта йиғим-терими ишлари жадаллашмоқда.\nЖорий йилда вилоятимиз пахтакорлари, деҳқон ва фермерлари астойдил меҳнат қилдилар. Табиат инжиқликларига қарамасдан ғўзани илғор тажрибалари ва матонатлари асосида парваришлаб, ҳар бир пайкалда етарлича ҳосил етиштирдилар.\nАйни пайтда вилоятимизнинг улкан пахта хирмонини бунёд этиш йўлида барча фидойилар йиғим-теримга ўз ҳиссаларини қўшмоқдалар.\nБу йил кўкламнинг чигит экиш учун бирмунча қулай келишини ҳисобга олмаганда, бир текис униб чиққан ғўза ниҳолларининг ривожига саратон ва асад ойларида бўлган кучли ҳарорат ва гармсел салбий таъсир ўтказди. Аммо деҳқонларимизнинг матонатли меҳнати эвазига тўпланган ҳосил сақлаб қолинди.\nДалаларимизда белгиланган режани қоплайдиган даражада ҳосил етиштирилди. Бироқ теримдаги кунлик ўсиш шартнома шартларини қисқа муддатларда бажаришга имконият яратган бир пайтда, октябрь ойининг бошидан ҳавонинг салқин келиши барчамиздан терим суръатини янада жадаллаштиришни талаб этмоқда.\nЖорий пахта мавсумининг ўзига хослиги шундаки, ижтимоий соҳа вакиллари ҳар йилгидан фарқлироқ пахта йиғим теримига жалб этилмаганлиги қувонарли ҳолдир. Бу эса биздан янада фидоийлик билан меҳнат қилишни ва уюшқоқликни талаб қилади.\nЭлимизда «Ҳашар — элга ярашар», деган доно нақлнинг фақат бизнинг юртимизда кишиларнинг бир-бирига ғамхўрлиги, қийналганда мадад қўлини чўза олишлик ифодаси эканлигини фахру ифтихор билан эслайлик!\nБутун юрт аҳлини пилла, ғалла, мева-сабзавотлар билан таъминлаётган деҳқонларимиз саноат хом-ашёси бўлган пахта ҳосилидан ҳам режада кўзланган улкан хирмон яратиш учун шижоат кўрсатиб меҳнат қилишди.\nПахта — мамлакатимиз иқтисодий салоҳиятининг янада юксалишида муҳим хом ашё, миллий бойлигимиз эканлигини ёдда тутайлик.\nИстиқлолимиз туфайли деҳқонларимизнинг пешона тери эвазига етиштирилаётган пахта толасининг асосий қисми вилоятимизда фаолият кўрсатаётган саноат корхоналарида қайта ишланмоқда.\nВоҳамизда янгидан бунёд этилаётган текстил корхоналарининг экспорт салоҳияти Сиз азизларнинг бугунги меҳнатингизга боғлиқ бўлиб қолмоқда.\nҲиммати баланд ҳашарчилар!\nБугун йил бўйи қилинган машаққатли меҳнатларимиз натижаси ўлароқ, далаларимизда пишиб етилган пахтани нес-нобуд қилмасдан, қисқа муддатларда йиғиштириб олишимиз зарур. Бу эса нафақат фермер ва деҳқонларимизнинг барқарорлиги, балки мамлакат иқтисодий имкониятларини янада оширади, дастурхонларимиз тўкин, ҳаётимиз фаровон бўлади.\nСурхондарё азалдан мард ва танти, елкаси ер кўрмаган полвонлар юрти бўлиб, меҳнатда ҳам лафзи ҳалоллиги билан ном чиқарган. Шундай экан, ўзини ҳақиқий ватанпарвар, жонажон юртимизнинг жонкуяри ҳисоблайдиган ҳар бир кишининг ўрни далададир.\n2017 йил 14 октябрь\nОлдинги Ёшлар тарбиясига янгича ёндашув\nКейинги Катта хўжаликнинг улкан зафари


Саудия қироли араб мамлакатлари саммитини ўтказишни талаб қилмоқда\n27 ноябр 2020, Тошкент вақти: 05:41\nСаудия Арабистони қироли Салмон, Миср, 24 февраль, 2019 йил.\nСаудия Арабистонининг минтақадаги азалий рақиби Эрон билан муносабатлари жорий ойда кема ва нефть қазиб олиш объектларига ҳужум уюштирилгани ортидан кескинлашмоқда. Шу сабаб расмий ар-Риёд араб мамлакатларидаги иттифоқчиларига иккита учрашув ўтказиш даъвати билан чиқди.\nҚирол Салмон 18 майда Кўрфаз ҳамкорлиги кенгаши ва Араб Лигасига аъзо мамлакатлар раҳбарларини 30 майда Маккада фавқулодда саммит ўтказишга чақирди.\nСаудия Арабистони ва бошқа мамлакатлар расмийларига кўра, олиймақом учрашувлар чоғида Бирлашган Араб Амирликлари соҳили яқинида 4 та нефть ташувчи тижорат кемаси ва ар-Риёд шаҳри яқинидаги нефть ишлаб чиқариш объектларига қуролланган дронлар билан ҳужум қилингани муҳокама этилади.\nЭрон тижорат кемаларига қилинган ҳужумга аралашганини рад этмоқда. Ямандаги Теҳронга орқа қилувчи ҳуси исёнчилари эса Саудия Арабистонига дронлар орқали ҳужум қилганини иддао қилиб чиқди.\nСаудия Арабистони Ташқи ишлар вазирлиги саммитлар чоғида “тажовуз ҳолатлари ва уларнинг минтақа учун оқибатлари муҳокама қилиниши”ни айтди.


Зидан: Мен «Реал»да эканман, Роналду ҳеч қаёққа кетмайди » Ўзбекистон янгиликлари – Zamin.uz\n«Реал»нинг янги бош мураббийи Зинедин Зидан жамоадаги муҳит ҳақида гапира туриб, ҳужумчи Криштиану Роналду сотилмаслигини маълум қилди. Бу ҳақда Kun.uz хабар берди.\nУ нафақат сотилмайди, балки у жамоанинг юраги ва қалбидир. Мен шу ерда эканман, у ҳеч қаёққа кетмайди.\nЖамоа эътиборини бир жойга жамлаб, шуғулланишда давом этмоқда. Ҳозирча учта машғулот ўтказдик. Ҳозирча ҳаммаси мен учун ҳам, улар учун ҳам яхши кечмоқда. Таркиб борасида ҳеч нарса дея олмайман. Ҳужумкор учлик майдонга тушади, қолганини эртага кўрамиз.\nИско ва Хамес ҳақида\nУлар жуда яхши ва муҳим ўйинчилар. Менинг вазифам — уларни рағбатлантириш, қўллаб-қувватлаш ва мен учун жамоа муҳим эканини таъкидлашдан иборат. Албатта, кимдир бошқасига нисбатан кўпроқ ўйнайди, аммо энг муҳими жамоа манфаати.\nЎзини танқид қилган Раймон Доменек ҳақида\nУнинг ўз фикри бор. Бу нормал ҳолат. У ҳақида қандай фикрда эканимни у билади. Шу боис, Доменек ҳақида бошқа ҳеч нарса демайман.\nЯнварь ойидаги трансферлар ҳақида\nЖамоани кимдир тарк этишини истамайман. Умид қиламанки, ҳеч ким кетмайди. Шунингдек, мен янги футболчиларни сотиб олмоқчи эмасман. Сафимизда яхши футболчилар йиғилган. Ҳозирги футболчилар билан ўйнашда давом этамиз.\nҲужумкор футболчиларнинг ҳимоядаги иштироклари ҳақида\nТўп бизда бўлмаганида, барчамиз биргаликда ҳаракат қиламиз. Икки-уч футболчининг ҳимоявий ҳаракатларда иштирок этмаслигига йўл қўйиб бўлмайди.\n19:48 Тони Кроос: Зидан келгунга қадар «Реал»да ички муҳит у қадар яхши эмас эди\n19:24 Криштиану Роналду: Вақти келиб «Барселона»да ўйнамаслигимга 100 фоиз кафолат бера олмайман\n16:59 Карло Анчелотти: Криштиану Роналду яна энг яхши тўпурар бўлади\n21:53 Зидан: "Роналду ва Мессини бир-биридан устун қўя олмайман"


ТОШДАГИ СИР-СИНОАТ ЁКИ ШИФОБАХШ «КЎКТОШ» ҲАҚИДА - Chor.su - O'zbekiston\nHome /Blog/ТОШДАГИ СИР-СИНОАТ ЁКИ ШИФОБАХШ «КЎКТОШ» ҲАҚИДА\nТош. Бу сўзни эшитганимизда кўча-кўйда ётган кераксиз бир буюм хаёлимизга келади. Аммо бу жисм ҳаётимизга, яшаш тарзимизга шунчалик чуқур кириб борганки, буни баъзида англамаймиз ҳам. Аслида инсоният тараққиётидаги энг қадимий давр – тош давридир. Бу даврда аждодларимиз меҳнат қуроллари ва қурол-яроғларни, мунчоқларни, идишларни асосан тошдан ясашган. Табиий тошлар жуда кўп тарқалган ўлкаларда тош асосий қурилиш материали бўлган. Кейинчалик цивилизация ривожланишига мутаносиб равишда инсонлар тошнинг бошқа хусусиятларини ўрганиб, унинг беқиёс имкониятларини турли хил соҳаларда кенг қўллай бошлади. Ана шундай соҳалардан бири тош ўймакорлик тури (сангтарошлик), амалий санъатнинг кенг тарқалган жабҳаларидан бири ҳисобланади. Шунингдек, қимматбаҳо тошлар жаҳондаги деярли ҳамма халқларда безак буюмлари тайёрлашда ишлатилади. Марказий осиёлик ўймакор усталар қадимдан минерал ва тоғ жинсларининг хоссалари, ишлаш усулларини яхши билишган. Ҳозирги замонда эса тош ўймакорлигининг асосий қисми механизациялашган.\nЎзбекистон табиати турли-туман тошларга бой. Аммо географик шароит сабабли қурилиш материали сифатида меъморчиликда тошдан кам фойдаланилган, жонли мавжудотларнинг шаклларини ишлаш-ҳайкалтарошлик ҳам унчалик даражада тараққий этмаган.\nТош … бир қарашда бу қаттиқ жисм қўпол нарсадек туюлади. Бироқ тошлар шифобахш хусусиятга эга эканлиги билан ҳам кишининг эътиборини тортади. Вилоятимиз ҳудудида кўплаб “Кўктош ота”, “Кўктош” номи билан аталувчи зиёратгоҳлар мавжуд. Уларнинг ёши ҳам турли хил. Аммо уларни бир жиҳат-шифобахшлиги бир-бири билан боғлаб туради.\nЯккабоғ тумани, Қозоёқли қишлоғининг қабристонида жойлашган “Кўктош” ҳам қадимий тошлар сирасига киради. Қабристонга кираверишда жойлашган ушбу қадимий тошга эски араб ёзувида битилган аниқ ва тиниқ ёзувлар, нақш ҳамда безаклар дарҳол кишининг эътиборини тортади. Энг ажабланарлиси, узоқ ўтмишга тааллуқли “Кўктош” бус-бутун ҳолида, ёзувларининг тиниқлиги, шакли ҳам деярли яхши сақланиб қолган эди. Ушбу қадимий тошга доир маълумотлар билан танишиш мақсадида қишлоқнинг кайвонилари, кекса кишилари билан мулоқотда бўлдик.\n– “Кўктош” жуда қадимдан буён қишлоғимизда, – дейди 90 ёшли шу қишлоқлик собиқ тарих муаллими Шоҳимардон бобо Қувондиқов. – Ёшлик йилларимизда ҳам ушбу тошга кўзимиз тушардию, бироқ унда битилган ёзув нима тўғрисида эканлигини билмасдик. Бир йили эски араб ёзувини ўқий оладиган ён қишлоқлик Саид бобо деган бир қори қадимий тошда битилган ёзувни ўқиб кўрди. Унинг айтишича, қадимий тошда бир катта мулк эгаси бўлган зот сафар қилаётган чоғда унинг 12-13 ёшлар атрофидаги қизи мана шу қишлоқда вафот этган эмиш. Аммо ўша зот кимлиги, қандай мартаба эгаси эканлиги ёзувда битилмаган экан. Аммо бу жуда қадим замонга тааллуқли тош эканлигини таъкидлаганди.\nБўйи қарийб икки метрдан ошиқ, эни эса 50 сантиметрлар атрофидаги “Кўктош”нинг қоқ марказида эски араб ёзувида йирик-йирик ҳарфлар билан сўзлар битилган. Ушбу ёзувларни эса майда ҳажмдаги битиклар ўраб олган. Тошнинг энг юқори қисмига ҳам кичик ҳажмдаги ёзувлар битилган. Айниқса, йирик-йирик ҳарфларда битилган ёзувларнинг атрофини шунақанги нафис нақш ва безаклар, турли гулларнинг шакллари эгаллаб олганки, бу безаклар ёзувлар билан уйғунлашиб, ажиб гўзалликни яратган. “Кўктош”га боққан киши уни моҳир ўймакор уста яратганига шубҳа қилмайди. Шундан келиб чиқиб, ушбу қадимий қабртошни қўйишга оддий инсонларнинг қурби етмаслигини фаҳмлайсиз. Демакки, бу тошни катта мулк эгаси бўлган бир зот қўйдирган.\nMavzuga doir Endi STIRni Davlat xizmatlari ko'rsatish markazidan olish mumkin\nЎймакор усталар қадимдан тошларга зеб бериш учун тошнинг нефрит, лазурит, малахит, мармар ва яшна каби турларидан кенг фойдаланган. Аммо бу тош қайси тош туридан ясалганини аниқлаш мушкул. Бироқ синчковлик билан кузатсангиз, ўймакор уста мармар тош ёхуд шу тош турига яқин тошдан фойдаланганига гувоҳ бўласиз. Бироқ нега бу қадимий тошни “Кўктош” деб аташаркин? Ушбу тош эса оқ рангда эди. Балким замон, йиллар, табиат бу тошнинг сифати, гўзаллигига измини ўтказа олмаган бўлса-да, унинг ранггига ўз таъсирини кўрсатгандир. “Кўктош” … кўкйўтал ва кўпгина касалликларни тузатишга қодир. Айниқса, кўпчилик шу масканга кўкйўтал касали билан оғриб, ташриф буюради. Маълум вақтдан сўнг эса дардидан фориғ бўлади. Шу топда хаёлимизга бир фикр келади, эҳтимол шу тошқабрга қўйилган ўша 12-13 ёшлар атрофидаги қизча кўкйўтал касалига чалиниб вафот этгандир. Шунда ақл жиҳатидан энг етук бўлган кишилар ҳам ишлатишга эҳтиёж сезган сўзни тилга оламиз: “Яна билмадик”.\n– “Кўктош” жойлашган бу қабристон илгари ёш болаларнинг қабри бўлган, – дейди тарих фани ўқитувчиси Азамат Қувондиқов. – Орадан кўп йиллар ўтиб дин пешволарининг ижозати ва маслаҳати билан ушбу қабристонга катта ёшдаги вафот этган кишилар ҳам қўйила бошлаган. Тошнинг шифобахш хусусияти кўпчиликка аён, шу тош сабабли дардидан фориғ бўлган инсонлар ҳам буни тасдиқлайди. Асосан кўкйўтал, сўгал каби касалга чалинган кишилар аввало “Кўктош”га сув қуяди, сўнг эса ушбу сувни истеъмол қилади. Қарабсизки, бироз фурсатдан кейин тузалиб кетасиз. Аммо бунинг сабаби нимада эканлиги маълум эмас. Эҳтимол бунинг барчасига кишининг ихлоси сабабдир. Бундан бир неча йил муқаддам, шу қишлоқ зиёлиларидан бўлган Равшан ака Бекмуродовнинг ташаббуси билан “Кўктош” жойлашган ер айлана шаклида бетонланиб, қадимий тош бўйи 30-35 сантиметрлар бўлган устунга қўйилди. Тошнинг юқори қисмига уч устун ушлаб турган гумбаз, гумбазнинг юқори қисмига эса ярим ой шакли ўрнатилди. Энди эса “Кўктош” гувоҳи бўлганингиздек, ажойиб қиёфа касб этган.\nMavzuga doir ЧЎЛ ҚЎЙНИДА ТАБАРРУК ҚАДАМЖО\nДунёда инсон соғлиғига ижобий таъсир кўрсатадиган шифобахш тошлар кўплаб учрайди. Бунга сабаб уларнинг таркибида фойдали элементларнинг борлигидир. “Кўктош”нинг шифобахшлигига ҳам қандайдир сабаб бор, албатта. Эҳтимол, бу тошнинг таркибида инсон организмига наф келтирадиган хусусият бордир. Албатта, бу фикрларнинг барчаси таҳмин холос. Шу боисдан, барча даврларда бўлгани каби биз ҳам бу синоатни оламнинг сирлар хазинасига жойлаб турамиз.\nВ.в.б. Ахмедов А.\nTAGS: буни баъзида англамаймиз ҳам.Тош. Бу сўзни эшитганимизда кўча-кўйда ётган кераксиз бир буюм хаёлимизга келади. Аммо бу жисм ҳаётимизгаяшаш тарзимизга шунчалик чуқур кириб борганки


Ўзбекистон ОТЖ Испания йиғинини якунлаб, Туркияга келди\n26 февраль, 2019, 13:18 207\nТеглар:Ўзбекистон ОТЖ | Туркия\nЭнди йиғин Туркияда давом этади.\nЎзбекистон олимпия терма жамоаси 14-25 февраль кунлари Испаниянинг Сан-Педро-дель-Пинатар шаҳрида ўқув машғулот йиғини ўтказгани ҳақида аввал хабар бериб ўтгандик.\nУшбу йиғин давомида футболчиларимиз Швейцариянинг "Делемон" (2:2) ва Грузиянинг "Локомотив" (3:2) жамоаларига қарши ўртоқлик ўйинлари ўтказишди.\nЛюбинко Друлович шогирдлари кеча Испаниядаги йиғинни якунлаб, Туркияга етиб боришди. Эндиликда вакилларимиз Туркияда йиғинни давом эттиришади. Бу ҳақда Ўзбекистон футбол ассоциацияси расмий сайти хабар бермоқда.\nТуркияда Олимпия терма жамоаси аъзолари назорат ўйини ўтказиши ҳам режалаштирилган. Жумладан, 27 февраль куни футболчиларимиз "Истамбул Башакшеҳир" клубининг U-23 жамоасига қарши майдонга тушади. Туркиядаги йиғин 3 март кунигача давом этади.\nЎзбекистон олимпия терма жамоаси Туркиядаги йиғинни якунлаб, Тошкентга қайтиб келди


70 метр баландликдан сакраб печеньени чойга ботирган британиялик Гиннесснинг рекордлар китобига киритилди(Видео) Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари 70 метр баландликдан сакраб печеньени чойга ботирган британиялик Гиннесснинг рекордлар китобига киритилди(Видео) 12:17, 18 ноябрь\t24 ёшли британиялик Саймон Берри ғайриоддий трюкни амалга оширди. У трос ёрдамида 70 метр баландликдан аниқлик билан сакраб, пастда турган чойга печеньени ботиришга муваффақ бўлди.\nШеффилд шаҳрида яшовчи экстремаллар ишқибози шу кунгача максимал даражадаги баландликдан аниқ сакраган инсон сифатида эътироф этилмоқда. Беррининг сўзларига кўра, 70 метрдан сакраб, печеьени чойга ботириш унга осон бўлмаган. Мазкур мураккаб ҳаракатни амалга ошириш учун у узоқ вақт тайёргарлик кўрган. Томошабинларнинг олқишлари рекордчига куч бағишлади.


Швециялик сиёсатчининг ҳалол гўштнинг сеҳрли кучи ва уни истеъмол қилган инсонни мусулмонга айланишига сабаб бўлиши ҳақидаги сўзлари кескин эътирозларга сабаб бўлди.\nМамлакатдаги аҳолининг 20 фоизи қўллаб-қувватловчи “Швеция демократи” (Sweden Democrat) номли ултра ўнг миллий партияси, мактабларда ҳалол гўштни таъқиқлаб қўймоқчи. Партиянинг Хеби миллий қаноти етакчиси Макл Охман (Michael Ohman) сўзига кўра: “Агар ҳалол гўшт истеъмол қилсангиз, cиз мусулмон бўлиб қоласиз”. Репортер томонидан депутат ҳалол гўштнинг мўжизавий таъсири бор деб ишонади-ми деб сўраганида, Майкл Охман: “Ҳа, албатта. Биз бу ҳақда огоҳлантирган эдик. Улар ҳамма жойга ҳалол гўштни тиқиштирмоқдалар”, - деб жавоб берган. Майкл Охман швеция демократлари партиясининг Хеби кичик шаҳарчаси аъзоси бўлиб, шаҳарча Стокгольмдан шимоли-ғарб тарафда 115 километр узоқликда жойлашган. Шунингдек, у маҳаллий мактабларда ҳалол гўшт таъқиқланишини ҳоҳлашини айтган. Охманнинг фикрича, ҳалол гўштнинг Швецияда оммавий тус олиши, мамлакатда ҳайвонларнинг ҳуқуқларини ҳимоя қилиш тўғрисидаги қонунга ҳилоф келади.\nОхирги янгиланган ( 16.07.15 13:44 )


ТИНЧЛИК-ҲОТИРЖАМЛИК УЛУҒ НЕЪМАТ — Zamaxshariy.uz\nТИНЧЛИК-ҲОТИРЖАМЛИК УЛУҒ НЕЪМАТ\n24 февраля, 2021 admin Мақолалар\nМуборак ислом дини кишиларни тинчликни асраш ва барқарорликни таъминлаш йўлида имон, инсоф, адолат, ҳамжиҳатлик ва бирдамлик билан ҳаракат қилишга, фитна ва ўзаро адоватга барҳам беришга чақиради. Бу бежиз эмас, албатта. Зеро, тинчликпарварлик ислом динининг моҳиятини ташкил этади.\nЮртимиз йилдан йилга обод бўлиб, халқимиз фаровонлиги йил сайин ортиб бормоқда. Демак, биз бунга жавобан кеча-ю кундуз бу неъматларнинг шукронасини адо этиб боришимиз керак бўлади. Аллоҳга ҳамду сано айтиш, Унинг неъматлари шукрини адо этиш банда учун ҳам ибодат ва ҳам Аллоҳнинг унга берган катта мукофотидир. Пайғамбаримиз саллоллоҳу алайҳи васаллам ҳадисларининг бирида марҳамат қилиб: “Аллоҳ таоло бандага каттами, кичикми бир неъмат берса ва банда унинг шукронаси учун “Аллоҳга ҳамд бўлсин” деса, шунда у ўша неъматдан ҳам афзалроқ нарсага эришган бўлади”, — деганлар.\nАллоҳ таолонинг бизларга берган улуғ неъматларидан бири – бу юртимизнинг тинч ва осойишталигидир. Ҳозирги кунда барчамиз ер юзининг баъзи жойларида бўлиб турган турли хил офат ва балолар ҳақида радиодан эшитиб, телевидениедан кўриб турибмиз.Ана шу юртлардаги барча инсонлар назаримизда тинчликнинг кадрига биздан кура купрок етишса керак сабаби шуки Аллох таолонинг бизларга берган улуг неъматларидан бири –бу юртимиз тинчлигидир тинчлик бебахо неъмат .\nТинчлик ва ҳотиржамлик улуғ неъмат эканлигини ҳаммамиз яхши биламиз, аммо уни қадрига етиш лозимлигини айримлар тушунмайди. Пайғамбар алайҳиссалом таъкидлаганларидек: “Икки неъмат борки, кўпчилик одамлар унинг қадрига етмайдилар. У сиҳат-саломатлик ва хотиржамликдир”. Гувоҳи бўлиб турганимиздек, баъзи жойларда табиий офат сабабидан, яна баъзи жойларда эса қирғинбарот уруш туфайли шаҳарлар вайрон бўлиб, аҳоли сарсон-саргардонликда кун кечирмоқдалар. Аллоҳ таолога беадад шукрлар бўлсинки, тинчлик ва осойишталик неъмати сояси остида, ҳаётимиз осуда давом этмоқда.\nҲақиқатан тинчлик бўлиб турса кўнгилга тўй-ҳашам, хурсандчилик сиғади. Юрт тинч бўлса тараққиёт, ривожланиш бўлиб, аҳоли меҳнат қилади, ризқини териб оиласи билан баҳам кўради. Уй-жой ҳам қилади. Шунинг учун ҳам бу неъматларнинг қадрига етмоғлиғимиз лозимдир.\nИслом динида тинчликни улуғлаш комил мўминликнинг муҳим белгиларидан бири ҳисобланади. Тинчликни қадрлаш, осойишта ҳаёт учун шукроналик, уни сақлаб қолиш ва мустаҳкамлашнинг зарурий шарти ҳисобланади. Ислом таълимотида масаланинг бу жиҳатига ҳам алоҳида эътибор берилган. Хусусан, Қуръони каримда “Қачон (Биз) инсонга (тинчлик, саломатлик, фаровонликни) инъом этсак, у (шукр қилишдан) юз ўгириб, ўз ҳолича кетур. Қачон унга (хасталик, камбағаллик каби) бирор ёмонлик етса, ноумид бўлур” (Исро,83), — деб қайд этилганини фикримизнинг исботи бўла олади.Кеча гарбда ёккан ёмгир бугун ёки эртага шаркка етиб келмайди,деб хеч ким кафолат бера олмайди.Бугун кушнининг уйида чиккан ёнгиннинг узи бизгача етиб келмаса-да,аммо хеч булмаганда тутуни ёки бошка бир салбий таъсири,албатта етиб келади”. Шунинг учун дунёда булаётган вокеа ва ходисалардан хамиша огохбулиш,она-Ватанимиздаги тинч,осойишта ва фаровон хаётнинг кадрига етиш,шу фаровон,осуда хаётни янада мустахкамлаш учун хар бир инсон уз хиссасини кушмоги,эл-юрт такдири,келажаги учун дахилдорлик туйгусини дилига жо килмоги даркор “ –дейди Юртбошимиз.\nТинчликка раҳна солиш, жамият равнақи ва халқ фаровонлигига зиён етказиш, тоифаларга бўлиниб, ўзаро низолашишнинг қораланиши ҳам исломнинг тинчлик ҳақидаги таълимотининг асосини ташкил этади.Бугунги кунда нафакат мумин-мусулмонлар уртасида,балки турли дин вакиллари уртасидаги тобора мустахкамланиб бораётган инокликни куролмайдиган кимсалар пайдо булмокда.Ана шундай галамислар турли миллат ва дин вакиллари уртасига совукчилик тушириш максадида хар хил найрангларни ишга солмокдалар.Манна шундай найрангларга учмаслигимиз,бундай вазиятда кескинлик билан карор килиш урнига,обдон уйлаб,кейин бир хулосага келишимиз керак.\nОзодликни соғиниб, озодлик йўлида курашиб ўтган ота-боболаримизнинг машаққатли меҳнати, орзу умидлари ва интилишлари рўёбга чиқди. Истиқлол Ватанимиз озодлиги ва мустақиллиги, халқимизнинг тинч ва фаровон ҳаёт кечириши учун замин яратди.\nСаид Урганч тумани “Эшон бобо” масжиди имом-хатиби\nPrevious Post:ЁШЛАРИМИЗГА ЭКСТРЕМИЗМ ВА ТЕРРОРИЗМНИНГ ЖАМИЯТ БАРҚАРОРЛИГИГА ТАҲДИД СОЛИШИНИ ТУШУНТИРАЙЛИК\nNext Post:ИСЛОМ ДИНИДА АЁЛЛАРГА ЭҲТИРОМ


“KAMOLOT-TUR” VII ЁШЛАР ВЕЛОМАРАФОНИ » Навоий шахар хокимлиги расмий сайти » Официальный сайт хокимията г.Навои » Official site of Municipality of the city Navoi\nНавоий шахар хокимлиги расмий сайти » Navoiy shahri » Yangiliklar » “KAMOLOT-TUR” VII ЁШЛАР ВЕЛОМАРАФОНИ\n“KAMOLOT-TUR” VII ЁШЛАР ВЕЛОМАРАФОНИ\n10-09-2014 10:41 Navoiy shahri » Yangiliklar\nЁШЛАР ЎЗАРО БЕЛЛАШДИЛАР\nҲаракат. Тезлик. Тана ва оёқ ҳараканчанлиги. Бу омиллар уйғунлашгандагина спортчилар кўзлаган мақсадига эришиши мумкин. Навоий олимпия захиралари коллежи ўқувчиси Ёрқин Қурбонов мана бир неча йилдирки, спортнинг велоспорт тури билан мунтазам шуғулланиб келади. Юқоридаги кўратмаларга қатъий амал қилиб келаётган ёш спортчи шаҳар ва вилоят миқёсидаги турли даражадаги мусобақаларда иштирок этиб, тажрибасини орттираяпти. Шоҳсупанинг юқори поғоналарига кўтарилмоқда.\nЯқинда “Ёшлик” кўли атрофида “KAMOLOT-TUR” веломарафонининг шаҳар босқичи бўлиб ўтди. Унда қатнашчилар 9-14, 15-17, 18-30 ёш тоифасида ўзаро беллашдилар. Ёрқин Қурбонов ҳам мазкур мусобақада иштирок этиб, ўз ёш тоифасида биринчи ўринга муносиб топилди.\n– Мактабда ўқиб юрган пайтимдаёқ, енгил атлетика ва велоспорт билан шуғуллана бошлаганман, – дейди қаҳрамонимиз. – Спортнинг бу тури кишини биринчи навбатда ҳаракатларини назорат қилиш, диққатни жамлаш, шунингдек, тезкор қарор чиқаришга ўргатади. Шаҳар босқичида биринчиликни қўлга киритиб, ҳудудий босқичда иштирок этмоқдаман. Тайёргарлигим яхши. Икки кун давомида жисмоний ҳолатимни яхшилаш устида иш олиб бордим ва мусобақада иштирок этиш учун тайёрман. Устозим Одил ака Караевдан олган кўрсатмаларга тўлиқ амал қилсам, бугун ҳам ғалаба қозонишимга ишонаман.\nНавоий шаҳридаги “Ёшлар” спорт мажмуаси ёнидан “KAMOLOT-TUR” VII ёшлар веломарафони вилоят босқичига старт берилди. “Камолот” ЁИҲ вилоят Кенгаши ва қатор ҳамкор ташкилотлар билан биргаликда ташкил этилган мусобақада таълим муассасаларида таҳсил олаётган, корхона ва ташкилотларда меҳнат қилаётган 300 нафардан ортиқ ҳаваскор велоспортчилар иштирок этди.\n– Бу галги “KAMOLOT-TUR”нинг туман ва шаҳар босқичларида ҳар йилгидан анча кўп – 1700 нафардан зиёд бола иштирок этди, – дейди “Камолот” ёшлар ижтимоий ҳаракати вилоят Кенгаши бўлим мудири Шерали Ҳамроқулов. – Бу ҳудудимизда спортнинг ушбу тури оммавийлашиб бораётганидан далолат беради.\nЁшларни спорт мусобақаларига оммавий равишда жалб этиш, улар ўртасида соғлом турмуш тарзини тарғиб қилиш, ўзаро маданий-спорт алоқаларини ривожлантириш, ушбу спорт турини янада оммалаштириш мақсадида ўтказилган мазкур мусобақа янги номларни кашф этди.\nЯкуний натижаларга кўра, Навоий шаҳридаги 16-умумтаълим мактаби ўқувчиси Шоҳжаҳон Тилабов, Қизилтепа туманидаги 27-умумтаълим мактаби ўқувчиси Бунёд Нарзуллаев, Навоий олимпия захиралари коллежи ўқувчиси Ёрқин Қурбоновлар ўз ёш тоифаларида ғолибликни қўлга киритиб, веломарафоннинг мамлакат босқичига йўлланма олди.\nБЎЛАЖАК ОЛИМПИЯЧИЛАР ЮТУҒИ\nНАВОИЙ ШАҲРИДА ХАЛҚАРО ТУРНИР\nОИЛАВИЙ СПОРТЧИЛАР БЕЛЛАШУВИ\nОСИЁ ЎЙИНЛАРИ БОШЛАНДИ\nНАВОИЙ ШАҲРИДА ЯНГИ МАҲАЛЛА БИНОСИ ФОЙДАЛАН ...\nХалқ депутатлари Навоий шаҳар Кенгашининг 2 ...\nСектор раҳбарлари, ҳоким ўринбосарлари, тегишли масъуллар иштирок этган сессияни Кенгаш\nНАВОИЙ ШАҲРИДАГИ ИЖТИМОИЙ УЙ ВА ЁТОҚХОНАЛАРДА ЯШАШ ШАРОИТЛАРИ ЯХШИЛАНАДИ


Исроил қамоғидан қочган 6 фаластинликдан 4 нафари ушланди\n25 октябр 2021, Тошкент вақти: 00:05\nИсроил полицияси қаттиқ режимдаги қамоқхонадан ер ости йўли орқали қочишга муваффақ бўлган 6 фаластинликдан 4 нафарини қўлга олди. Улар 11 сентябрь куни кечқурун судга олиб келинди.\nИсроил полицияси қочоқларни қўлга олиш учун полициячилар кун ва тун дам олишсиз ишлаётганини билдирди.\nМаълум қилинишича, қамоқдан қочганларнинг 5 нафари “Исломий жиҳод” ва бир нафари “Фатҳ” гуруҳига мансуб бўлган.\n6 сентябрь куни қамоқдан қочганларнинг 4 нафари террорчилик қилгани учун, икки нафари эса умрбод қамалган шахслардир. Айни пайтда яна 2 қочоқни қидириш ишлари давом этмоқда.


Қирғизистон АҚШ билан келишувни бекор қилмоқчи\nҚирғизистон АҚШ билан ҳамкорлик тўғрисидаги келишувни бир томонлама бекор қилиш ниятини билдирди. Бу ҳақда республика ҳукуматининг сайти орқали хабар қилинди.\nБу қарор қирғизистонлик инсон ҳуқуқлари ҳимоячиси, қамоқда умрбод озодликдан маҳрум қилиш жазосини ўтаётган Азимжон Асқаровга “Инсон ҳуқуқлари ҳимоячиси” мукофотининг берилиши муносабати билан қабул қилинди.\nБу Қирғизистон расмийларининг кескин норозилигига сабаб бўлди. Мамлакат ташқи ишлар вазирлиги бу борадаги баёнотида АҚШ мамлакатдаги этник тотувлик ва мувозанатни бузишга ҳаракат қилганликда айблади.\nШунингдек, ҳукумат вакиллари бундай қарор икки давлат ўртасидаги дўстлик муносабатларининг асосий принципларига зид келишини таъкидлаб ўтди.


Эдвард Сноуден Шереметево аэропортини тарк этмади\n28 ноябр 2020, Тошкент вақти: 10:51\nАҚШ Марказий разведка бошқармаси собиқ ходими Эдвард Сноуден Москвадаги Шереметево аэропортининг транзит худудини тарк этмади.\nБу ҳақда унинг адвокати Анатолий Кучерена маълум қилди.\nАдвокатга кўра, ҳозирча Сноуденга Россияда вақтинча бўлиш имконини берувчи ҳужжат тақдим этилгани йўқ.\nЧоршанба куни қатор ахборот агентликлари америкалик собиқ разведка ходими Шереметево аэропорти транзит худудини тарк этиши ҳақида хабар берган эди.\nАҚШ давлат котиби Жон Керри Сноуден иши бўйича чоршанба куни россиялик ҳамкасби Сергей Лавров билан телефон орқали боғлангани айтилмоқда.\nВашингтон АҚШ махфий маълумотларини очиқлаган Сноуденни экстрадиция қилинишини сўрамоқда.\nИюн ойи бошида Эдвард Сноуден АҚШ махсус хизматларининг электрон таъқиб дастурларига оид махфий маълумотларни ошкор қилганди.\nБир қанча айблов юклатилаётган Сноуден, агар Қўшма Штатларга қайтариладиган бўлса, умрбод қамоқ жазосига ҳукм қилиниши мумкин.


Легионерлар: Санжар Турсуновнинг жамоаси ҳам ютказди (+Фото) - Спорт UZ - Скачать музыку бесплатно новинки музыки 2016-2017\nОсиёнинг энг кучли миллий чемпионатларидан бири саналувчи Қатар Юлдузлар Лигасида 22-тур учрашувлари бўлиб ўтди. Ҳамюртимиз Сардор Рашидовнинг жамоаси кутилмаганда мағлуб бўлгани ҳақида хабар берган эдик. Яна бир ўзбекистонлик маҳоратли футболчи Санжар Турсунов фаолият олиб бораётган “Умм Салал” жамоаси бу турда “Ал Аҳли” уйига сафар уюштирди. Анчагина қизиқарли ва голларга бой тарзда ўтган матчда “Аҳли” 4:2 ҳисобида зафар қучди. Ўзбекистон терма жамоаси ярим ҳимоячиси Санжар Турсунов илк дақиқалардан майдонга чиқди ва тўлиқ 90 дақиқа ўйнади. 22-турдан сўнг мусобақа жадвали қуйидагича кўриниш олди. 23-турда сиз-у бизни жуда қизиқарли беллашувлар кутмоқда. “Умм Салал” “Ал Вакра” билан баҳс юритса, Рашидовнинг “Ал Жаиш” жамоаси аллақачон 1-ўринни нақд қилиб қўйган “Ал Райян” билан тўқнаш келади. Яна бир қизиқарли ўтиши кутилаётган матчда “Лаҳвия” “Ал Садд”ни синовдан ўтказади. Мазкур ўйинлар 18-20 март кунлари бўлиб ўтади. - деб хабар бермоқда Stadion.uz нашри.


айтишича, Россия етакчиси Путин Украина президенти Зеленский билан учрашишдан ҳеч қачон бош тортмаган, бироқ ҳозир ҳамманинг ...\nНазарбоев Россия раҳбари Владимир Путин ва Украина етакчиси Владимир Зеленскийга ўзаро музокара ўтказиш таклифи билан чиққани ҳақида айтиб ўтди. «Бу ... айтишича, ҳозир музокара ўтказишнинг айни вақти, у Зеленский билан гаплашиб учрашувга розилигини олган. Сўнг бу ҳақда Путинга ...\nпрезиденти Владимир Зеленский президентлик лавозимидан чарчаётганини айтган. Президент иш куни охирига бориб чарчоқ ва ўйловлардан ҳеч бир ишни хоҳламай қолиши ... ва ўйловлардан ҳеч бир ишни хоҳламай қолиши ҳақида «нолиган». Зеленский бу ҳақда ўз Facebook саҳифасига жойлаган видеороликда гапириб ...\nпрезиденти Доналд Трамп Украина раҳбари Владимир Зеленскийни «Россиянинг янги президенти» дея атаган. Бу ҳақда Оқ Уй матбуот хизмати хабарида айтилмоқда. Айтишларича, ушбу жумлага журналист ... бўлган. Трамп Украина президенти билан суҳбати стенограммасида Зеленскийни «Россия президенти» деб юборган. Шунингдек, у Зеленский билан ...\nбўлган вақтда унинг идорасидаги ходимлар ижтимоий тармоқларда Зеленский «Литва республикаси»га сафар қилганини маълум қилди, деб ёзади ... «Facebook»даги расмий саҳифаси обуначилари кутилмаганда Владимир Зеленский ҳақида кўпгина янгиликлардан хабардор бўлишди. Буни қарангки, ...\nпрезиденти Владимир Зеленский кадрлар танлашда қатор хатоларга йўл қўйганлигини тан олди. У бу хақда журналистлар билан бўлган учрашувларнинг бирида айтиб ўтган. «Хатолар ... нега фамилиялар ошкор қилинмаяпти деган саволига Зеленскийнинг жавоби қуйидагича бўлди: «Бу уларга нисбатан ноҳақлик бўлади. ...\nҳокимиятга келган Украинанинг 41 ёшли янги президенти Владимир Зеленский қатор ислоҳотларни амалга оширишга ҳаракат қилмоқда. Бу украин ... ҳам катта умидлар ва ишонч билан кутиб олинмоқда... Бошланиши: Зеленский ва бугунги Украина: умидлар оқланадими? (1-мақола) Россия ...\nҳокимиятга келган, Украинанинг 41 ёшли янги президенти Владимир Зеленский қатор ислоҳотларни амалга оширишга ҳаракат қилмоқда. Бу украин ... бир жамият қуришини ҳам айтган эди. Парламентдан кўнгил тўқ Зеленский ҳокимиятга келгач, кутиб ҳам ўтирмасдан парламентни тарқатиб ...\nпрезиденти Владимир Зеленский Олий рада томонидан тасдиқланган давлат раҳбари импичменти процедураси тўғрисидаги қонунга имзо чекди. Бу ҳақда «Life» Украина парламенти ...\nбош саҳифасида петиция пайдо бўлди. Унда Украина президенти Владимир Зеленскийни IQ тестдан ўтказиш талаб қилинган. Петиция матнида ёзилишича, ...


Шавкат Мирзиёев Ўзбекистоннинг Мудофаа доктринасини имзолади — ИА «Фергана» — мобильная версия\nШавкат Мирзиёев Ўзбекистоннинг Мудофаа доктринасини имзолади\nЎзбекистон президенти Шавкат Мирзиёев мамлакат Мудофаа доктринаси тўғрисидаги қонунни имзолади. Бу ҳақда 9 январь куни UzDaily нашри давлат раҳбари матбуот хизматига таянган ҳолда хабар берди.\nҲужжат ҳеч қаерда чоп этилмаган. “Ўзбекистон Республикасининг Мудофаа доктринасининг матни Ўзбекистон Республикаси Олий Мажлис палаталарининг Ахборотномаси ва Ўзбекистон Республикаси Қонун ҳужжатлари тўпламида эълон қилинади” , дейилади “Жаҳон” Ахборот агентлиги чоп этган хабарда.\nХабар берилишича, доктрина Ўзбекистон ташқи сиёсатининг очиқлиги ҳамда қўшнилар билан ҳамкорлик қилишга тайёрлигини акс этади. Ҳужжатда мудофаа сиёсатининг шаффофлигига ҳамда мудофаани молиялаштиришнинг хусусиятларига эътибор қаратилади. Ваниҳоят, доктрина Марказий Осиёда ва бутун жаҳонда сиёсий вазият ривожланишининг динамикасини ҳисобга олаётгани таъкидланади.\nТашқи сиёсат ғоялари Ўзбекистон мустақиллиги йилларида илк бор 2012 йилда Ўзбекистон ташқи сиёсий фаолияти Концепциясида шакллантирилган ҳамда президент Ислом Каримов томонидан тасдиқланган. Концепцияда, хусусан, мамлакат ҳудудида чет эл ҳарбий базалари ва бошқа бу каби объектларнинг жойлаштирилишига йўл қўйилмаслиги таъкидланган. Шунингдек, ўзбекистонлик ҳарбийларнинг хорижий мамлакатларда тинчликпарварлик амалиётларида ҳеч қачон иштирок этмасликлари қарор қилинган.


АҚШда Трампга қарши иш очилди. У нимада айбланмоқда? – ВОҲА\nАҚШда Трампга қарши иш очилди. У нимада айбланмоқда?\n18.05.2020 18.05.2020 Voha gazetasi\nАмерика етакчиси Дональд Трамп қарши иш очилди. Янги тергов Вакиллар палатаси демократлари ва АҚШ Конгресси Сенати томонидан бошланди. Reuters хабарига кўра, бунга бир қатор мансабдор шахслар, шу жумладан Давлат департаменти инспектори Стив Линикнинг ишдан олиниши сабаб бўлган.\nКонгрессменларнинг фикрига кўра, Трамп ўз маъмуриятини назорат қилиши мумкин бўлган барча амалдорларни ишдан бўшатишга уринмоқда. Жумладан, Линик сиёсий сабабларга кўра ишдан олинган. «Даъвога кўра, Давлат котиби Майк Помпео Трампга Линикни лавозимидан четлатишни тавсия қилган, чунки Линик Помпеонинг қонунбузарликлари бўйича тергов бошлаганди», дейди Конгресснинг баъзи вакиллари.\nЭслатиб ўтамиз, илгари Линик Трампга импичмент эълон қилиш иши бўйича кўрсатма берган эди.


Трампнинг никоҳ узуги кимошди савдосида 300 минг долларга сотилди\n09:25 / 30.06.2016\nРеспубликачилар партиясидан АҚШ президентлигига номзод Дональд Трамп ва унинг иккинчи турмуш ўртоғи актриса Марла Мейплзнинг олмос кўзли никоҳ узуги Нью-Йоркдаги кимошди савдосида 300 минг долларга сотилди. Бу ҳақида Associated Press хабар қилди.\nHarry Winston маркасига тегишли 7,45 каратли олмос кўзли узук номаълум харидорга сотилди. У харидни телефон орқали амалга оширган.\nАукционер Жозеф Дюмушелнинг маълум қилишича, заргарлик буюми "ноёб чирой"га эга.\nДональд Трамп ва Марла Мейплз 1993 йилда турмуш қуришган. 1999 йилда уларнинг турмуши бузилиб, Мейплз никоҳ узугини кимошди савдосида 110 минг долларга сотиб юборган. 2016 йилда унинг аввалги эгалари қайта сотишни истаб қолишди.\nРассел Кроу "Ажрим санъати" кимошди савдосида мўмайгина даромад ишлаб олди\n22:43 / 08.04.2018


Саида Мирзиёева: Қисқасини айтганда – олдин шароит, кейин талаб. | Ўзбекистон ва жахон янгиликлари\nСаида Мирзиёева: Қисқасини айтганда – олдин шароит, кейин талаб.\nЎзбекистон 31 май 15:18 1 208\nҚисқасини айтганда – олдин шароит, кейин талаб.\nАлбатта, бу осон иш эмас. Издан чиққан таълим тизимини тузатиш жуда катта маблағ, бир неча йил вақт ва илмий ёндашувни талаб қилади. Бу йўлда хатолар ҳам бўлиши мумкин, чунки бу жараён. Бироқ ҳозир шу ишларни бошламасак, эртага масала янада мураккаблашади.\nХуллас, бу йўлда барчамиз ҳамжиҳат бўлиб ҳаракат қилишимиз керак. Мутассади вазирлик ва идоралар мутахассислари томонидан юқоридаги масалалар юзасидан Ҳукуматга тегишли таклифлар киритилди, деб ёзади Саида Шавкатовна.


Ўзбекистон Ёзувчилар уюшмаси » ИСМОИЛ МАҲМУД СУРАТИГА ЧИЗГИЛАР\nАсосий Адабий ҳаёт ИСМОИЛ МАҲМУД СУРАТИГА ЧИЗГИЛАР\nИСМОИЛ МАҲМУД СУРАТИГА ЧИЗГИЛАР\nИсмоил Маҳмуд Марғилоний 1947 йилда туғилган. Тошкент Давлат университетининг журналистика факультетини тамомлаган. “Шуъла”, “Келажакка ишониб”, “Эътироф”, “Ишқ саодати”, “Гулзор қилур” шеърий китоблари чоп этилган. Айни вақтда, Марғилон шаҳрида фаолият кўрсатаётган Жаҳон отин Увайсий номидаги ёшлар адабий тўгараги раҳбари.\nМАРҒИЛОН ҲАВОСИ ЭЛИТДИ АНДЕК\nДўстим Муҳиддин Абдусамад билан бир тадбирга таклиф этилган эдик. Сал эртароқ бориб қолибмиз. Йўл ёқасида бироз кутдик. Майдалаб ёмғир ёғарди. Шунда бир чақирим нариёқдан дўппилик одам кўринди. Дўпписини ёмғирдан авайлаб сув қоғоз билан ўраб олган. Муҳиддин “Шу одам водийдан ва аниқ Исмоил Маҳмуд”, деб айтди. У одам яқинимизга келди. Муҳиддин адашмаган экан. У киши домла Исмоил Маҳмуд эди. Одатда, ижодкорлар орасида бошидан дўпписи тушмайдиганлари саноқли. Устозни таниганимдан бери бошларида марғилон дўпписи билан кўрганман.\nМарғилон билан биз яшайдиган Бўз туманининг ораси унча узоқ эмас. У ерда катта амаким турадилар. Болалигимдан Марғилон мен учун ажиб бир эртаклар шаҳридек туюларди. Айниқса, узум пишиғида бу ерга боришнинг завқи ўзгача эди. Бу шаҳарда узумлар томларда пишади. Томлардан ошиб кўча томонга йул олган токларда дурдай товланиб узумлар кўзингни олади. Менга узум узиб бераркан амаким хазил бўлгин, лабларинг бир-бирига ёпишиб қолмасина, дердилар, кулиб.\nШирмой нонларинику гапирмай қўяқолай. Устига седаналар сепилган иссиқ ширмой нонларнинг ўйласам, ҳиди ҳалиям димоғимга келаверади.\nКейинчалик атоқли адиб Абулла Қодирийнинг «Ўтган кунлар» романини ўқидиму, Марғилонга ихлосим янада ортди. Худди у ерга борсам, ҳалиям пастқам деворли тор кўчаларда Отабек, Кумушларни учратадигандек тасаввур уйғонарди. Бу ҳолатни атоқли шоир Муҳаммад Юсуф жуда чиройли тасвирлаган:\nМарғилон ҳавоси элитди андек,\nМаъюс кўчаларда юрдим довдираб,\nҲозир Кумуш чиқиб коладигандек,\nҲар кўчага боқдим кўзим жовдираб.\nКунлардан бир кун «Ўткан кунлар» романининг қаҳрамонларидан бирини айнан Марғилонда учратдим. Бошида марғилон дўпписи нурли юзларига янада файз бериб турарди. Ҳа, айнан мен учратган одам Мирзакарим қутидорга ўхшарди ва “Ўтган кунлар”да келтирилганидек, «қорақош, қоракўз, кўркам юз»ли эди. Домла камгап, гапирганида ҳам дона-дона қилиб мулоҳаза билан гапирарди. Кўп эътибор берганман, нимагадир синиқ кулгилари ичра кўзлари кулмагани билиниб турарди. Домланинг шеъру ғазалларини ўқиш асносида айнан дардчил мисраларга дуч келсам, кўзларидаги дарднинг маъносини уққандай бўлавераман.\nГулни истаб бу кўнгил булбул каби оворадир,\nСолмагил такрор жудолиғ, этма бўстондин жудо….\nАлбатта, ижод фидойиликни талаб этади. Шеърга айланадиган жараён шоирнинг юрагидан сизиб чиқади ва айнан унинг ўй-кечинмаларидан ҳосил бўлади. Мен домланинг шеърлари ва шахсияти билан яқиндан танишдим ва шуни ҳис этдимки, у ўзини чинакам бадиий ижодга бахшида этган қаламкаш экан. Йиллар унинг ижодий камолоти учун пиллапоя бўлганини сезиш қийин эмас эди. Исмоил Маҳмуд ижод йўлида собит турадиганлардан эканлиги яққол сезилиб турарди: пухта, сержило, сербўёқ ёзарди. Шу боисдан бўлса керак, ўн беш-йигирма йил орасида босилиб чиққан қатор ижод намуналари шеърхонлар эътиборини ўзига тортди.\nКўпчиликка яхши малумки, арузда ижод қилиш жўн иш эмас.\nЎқувчига манзур ғазаллар ёзиш учун ижодкор мумтоз адабиётимиз билимдони бўлиши шарт. Бу – бир. Иккинчидан, бу гўзал санъатни эгаллаш учун арузнинг барча вазн хусусиятларини аъло даражада билиш лозим.\nМен кўпроқ домланинг одамийлиги ҳақида гапиришни хоҳлардим. Чунки устозларимиздан бири “Ҳар қандай шоҳ асарнинг муаллифи кўнгли пок чин одамий эрмас экан, унинг ёзмишлари одамларга эм бўлмайди”, дерди.\nДомланинг энг олий фазилатларидан бири унинг ёшларга бўлган меҳридир. У ўзига хос шогирдлар мактабини ярата олган.\nУстоз ташкил этган Марғилон шаҳридаги Жаҳон отин Увайсий номли адабий тўгарак бугун кўпчиликка таниш. Тўгарак аъзоларининг баъзилари аллақачон адабиётда ўз овозига эга шоир, ёзувчи бўлиб танилиб улгурди.\nМен ижодкор ҳаётида устознинг ўрни қанчалик муҳим экани ҳақида бир мисол келтираман.\nБизнинг туманимизда ҳам Ўзбекистон халқ шоири Устоз Тўлан Низом бошчилик қиладиган адабий тўгарак бор. Бундан бир неча йиллар муқаддам, уч-тўрт шеър ёзган киши бўлиб учиб юрган кезларим эди. Худди шундай ғурур билан тўгаракка кириб бордим. Аммо Устоз Тўлан Низом билан суҳбатлашдиму, попугим пасайди. Домла: “Шеъриятда ҳар бир шоирнинг ўз овози бўлиши керак, шеърларингга бир назар солгин-а, Ўзбекистон халқ шори Муҳаммад Юсуфни такрорлаб қўймаяпсанми, деб айтдилар. Қарасам, домланинг гапларида жон бор. Устознинг биргина мана шу сўзлари мени анча ҳушёр торттирди. Исмоил Маҳмуд домланинг тўгараги билан Ўзбекистон халқ шоири Устоз Тўлан Низом домланинг тўгараги орасида узвий боғлиқлик бор. Мана шу ўзаро борди-келди, тажриба алмашишлар нечоғлик адабиёт, шеърият ҳақида тушунчаларга эга бўлишимизга сабаб бўлган бўлса, не ажаб?!\nШОШДАН ЯНА МАРҒИЛОНГА\n“Миллий тикланиш”, газетасида Исмоил Маҳмуд домланинг бир шогирди билан бирга ишлардим. Домла қачон Марғилондан Тошкентга келсалар, албатта, эринмасдан шогирдидан хабар оларди. Ҳар доим икки бош узум ва тўрт дона қўқон патири билан келарди. Унинг шогирдларига бўлган оталарча меҳри кишини ҳавасини келтирарди. Шогирдининг нега оввора бўласиз деган сўзига шундай жавоб қиларди: “Мен бу шаҳарда 20 йилдан ортиқ яшаб ижод қилдим. Бу майдон ичра турмоқнинг ўзи бир матонат, дер эдилар. Кейинчалик билсам, домла биргина шу шогирдининг эмас, бошқа шогирдлари ҳолидан ҳам хабар олиб тураркан.\nАммо бир нарса мени кўп ўйлантирар, нега домла пойтахтдан яна Марғилонга қайтди. Ахир ижодкор борки, бари пойтахтга интилиши бор гап-ку. Бир суҳбатимизда домладан шу ҳақда сўрадим. Домла, шу ерда қолсам, мени шунча шогирдим бўлармиди, деб жавоб бердилар.\nУстознинг мана шундай савобли ва ўз ўрнида шарафли хизмат йўлида ҳормай-толмай халқимизга, юртимизга керакли бўлган ижодкорларни тарбиялашдаги хайрли ва эзгу саъй-ҳаракатлари албатта бесамар кетмайди, зеро, шогирдлар тарбиялаш савоби садақаи жория саналади.\nИСМОИЛ МАҲМУД МАРҒИЛОНИЙ ИЖОДИДАН НАМУНАЛАР\nЯхшидир ҳар дилда бўлса яхшиларга иқтидо,\nЯхшилик келгай кўнгилда бўлса шундай муддао.\nЯхшиларга эргашиб топгай кўнгил ўз матлабин,\nҚўйса ким бу йўлга макдамким, билинг, жонга ғизо.\nЧекса бу йўлда риёзат гар киши топгай фараҳ,\nБу саодат риштасин тутгай, билинг, ақли расо.\nТопди ким ёрдин ажр, топгай, билинг, нусратга йўл,\nКим сўраб Ҳақдин паноҳни, бўлмайин юзи қаро.\nНорасодан қилмагин, роҳи хатарда рост қил,\nКим шафоат айлабон ожиз қулингни Роббано.\nИкки оламда азиздир яхшилар ишқ ичраким,\nҲақ йўлида бўлса ким айлар ани ёр тўтиё,\nБеиболар бирла Маҳмуд, топмадинг ҳаргиз шараф,\nЯхшиларга эргашиб топсанг ажабмаским ризо.\nИлмсизлик кишини охири эсдан жудо қилгай,\nЖудолик ичраким беҳол этиб қаддин дуто қилгай.\nДуто қадди била аъмолидан топмас фароғатлик,\nФароғат топмагай ҳаргиз, ҳаётини адо қилгай.\nАдолик ичраким ҳаргиз йўқотгай ул сиёқини,\nСиёқини сиёҳ айлаб, ики дунё қаро қилгай.\nҚаро айлаб ики дунёсини журми била ғофил,\nКи ғофиллик била ўзни гуноҳга ошно қилгай.\nГуноҳга ошно қилгай ўзидек бехабарларни,\nХабар топмас аларни ҳам балога мубтало қилгай.\nБалога мубтало қилгайки номус оридин айриб,\nКи, номус-оридин айриб жаҳаннамга раво қилгай.\nЖаҳаннам ваҳмидан қўрқиб турурман хавф ражо ичра,\nИймонда айла Маҳмуд деб қулинг ҳамду сано қилгай.


Мулк қайта тақсимланадими?\n02 март 2021, Тошкент вақти: 16:16\nРоссиядаги йирик нефть ширкати – "ЮКОС" атрофида бир неча ойдан буён давом этаётган, кейинги кунларда эса авжига чиққан можаро Россияда йирик мулкни қайта тақсимлаш жараёни бошланганидан дарак бераётгандек. Ҳар ҳолда, бир қатор таҳлилчиларнинг фикри шундай.\nРоссияда қазиб олинаётган нефтнинг 20 фоизи айнан "ЮКОС" ширкатиникидир. Шунинг учун ҳам, бу гигант ширкат дуч келган бўҳроннинг ривожи ва якунидан Россия раҳбарияти иқтисодий сиёсатидаги асосий йўналишларни илғаб олса бўлади.\nКуни кеча Франциянинг "Сосьете Женераль" банки етакчилигидаги банклар гуруҳи ўзи берган 1 миллиард долларлик кредит бўйича "ЮКОС"га дефолт эълон қилди.\nМосквадаги Иқтисодиёт олий мактаби раҳбари Евгений Ясин Озодлик мухбирига берган суҳбатида бундай деди:"Дефолт – қарз узишни тўхтатиб қўйишдир. Яъни кредиторлардан қарзингиз бор ва сиз дефолт эълон қиласиз. Бу синганингизни, ширкатингиз банкрот бўлганини тан олишингиздир. Ёки кредиторлар дефолт эълон қилади. Бу ҳам қарзнинг қайтарилиши тўхтаб қолгани ёки тўхтаб қолиш хавфи пайдо бўлгани тўғрисидаги сигналдир".\nХўш, нима учун "ЮКОС" ана шундай дефолт ҳолатига келиб қолди?\nБу мавзуга аввалги эшиттиришларимизда ҳам тўхталганмиз ва ўшанда ҳам айтган эдикки, "ЮКОС" 2000 йил учун 100 миллиард доллар ҳажмида солиқ тўламаган, деган айблов билан унинг банк ҳисоблари музлатиб қўйилган. Шунинг учун кўтарган қарзларини қайтариш имконидан маҳрум бўлган. Худди шу фикрни "ЮКОС"нинг матбуот котиби Александр Шадрин Москвада душанба куни яна бир бор билдирди.\n"ЮКОС" ширкати Россиядаги гўёки бир кеча-кундузда бойиб кетган ширкатлардан бири холос. Бироқ, шунга қарамай, "ЮКОС"нинг раҳбари Михаил Ходорковский қамоқда ўтирибди, ширкатдан ҳатто кечаги ҳамкорлари – Ғарб банклари ҳам юз ўгираяпти, бошқа "олигарх"ларни эса Президент Путин Кремлда қабул қилаяпти. Бу ҳолатни эса оддий россияликлар тушуна олмаяптилар. "ЮКОС" ширкати билан боғлиқ можароларга бефарқ бўлмаган россияликлардан бири айтган гапларни эшитсак:"Нима, бизни жинни, деб ўйлашаяптими? Шуям иш бўлдими? Хўш, нима, тунов куни Президент билан учрашган олигархлар одаму Ходорковский одам эмасми? Буни қандай тушуниш мумкин? Шуми коррупцияга қарши кураш?"\n"ЮКОС"нинг матубот котиби эса кеча журналистлар билан учрашар экан, куйиниб, мана бундай деди:"Ширкат мутлақо сунъий равишда синдирилмоқда, деб ҳисоблаймиз. Бунинг учун масъулият Солиқлар ва Йиғимлар вазирлиги ҳамда умуман, Россия Федерацияси ҳукумати зиммасидадир".\nМосквадаги Иқтисодиёт олий мактаби раҳбари Евгений Ясин мавзу юзасидан Озодликка берган суҳбатида жумладан бундай деди:"Менимча, ҳокимият байрамни бошлайверса ҳам бўлаверади. Афтидан у "ЮКОС"ни ҳолдан тойдиришни ўз олдига мақсад қилиб қўйган. Тўғрироғи, мулкдорни алмаштиришни мақсад қилиб қўйган. "ЮКОС"нинг нархини янги потенциал мулкдор кўтара оладиган даражага туширишдир ҳокимиятнинг мақсади ва у ўз мақсадига эришаяпти, байрамни бошлайверсаям бўлади".\nИқтисодчи олимнинг гапларида жон йўқ эмаслигини шундан ҳам билса бўладики, "Сосьете Женерал"нинг баёнотидан сўнг "ЮКОС" акциялари нархи бирданига 13 фойизга тушиб кетди.\nБироқ, хабарларга қараганда, 6 июль куни Россия Молия вазири муовини Сергей Шаталов "ЮКОС"нинг солиқдан қарзини тўлаш тартиби қайта кўриб чиқилиши мумкин, деб баёнот берди. Жаноб Шаталов ўзининг шахсий фикрини баён қилаётганлигини билдирган бўлсада, унинг баёнотидан сўнг бир неча дақиқа ичида "ЮКОС" акциялари нархи 22 фоизга кўтарилиб кетди.\nШундан ҳам кўриниб турибдики, "ЮКОС" ширкати юз тутган бўҳрон соф иқтисодий қонуниятларнинг эмас, балки ҳокимиятнинг хоҳиш-иродаси маҳсулидир.


Голландиянинг Англияга қарши ўйин учун кенгайтирилган таркиби эълон қилинди\n22 май, 2019, 15:46\nКенгайтирилган таркибдан 28 футболчи ўрин олган.\nГолландия терма жамоаси бош мураббийи Рональд Куман Миллатлар лигаси ярим финал босқичидан ўрин олган Англияга қарши ўйин учун кенгайтирилган таркибни эълон қилди.\n"Лолалар юрти" вакиллари 6 июнь куни Португалиянинг Гимараэш шаҳрида инглизлар билан куч синашадилар. Мазкур баҳсда ғолиб чиққан жамоа эса 9 июнь куни Португалия - Швейцария қарама-қаршилигида устун келган жамоа билан финалда баҳс олиб боради. Мағлуб эса 3-ўрин учун учрашувда майдонга тушади.\nДарвозабонлар: Марко Бизот (АЗ Алкмаар), Яспер Силлессен ("Барселона"), Кеннет Вермер ("Фейеноорд"), Йерун Зут (ПСВ);\nҲимоячилар: Патрик ван Анхольт ("Кристал Пэлас"), Натан Аке ("Борнмут"), Дэйли Блинд, Матейс де Лигт (иккаласи — "Аякс"), Вирджил ван Дейк ("Ливерпуль"), Дензель Дюмфрис (ПСВ), Теренс Конголо ("Хаддерсфилд"), Кенни Тете ("Лион"), Стефан де Врей ("Интер");\nЯрим ҳимоячилар: Донни ван де Беек ("Аякс"), Фрэнки де Йонг ("Аякс"), Дави Преппер ("Брайтон"), Мартен де Рон ("Аталанта"), Пабло Росарио (ПСВ), "Кевин Строотман (Марсель"), Тонни Вилена ("Фейеноорд"), Жоржиньо Вейналдум ("Ливерпуль");\nҲужумчилар: Райан Бабель (Фулхэм), Стевен Бергейс (Фейеноорд), Стивен Бергвейн, Люк де Йонг (иккаласи — ПСВ), Мемфис Депай ("Лион"), Квинси Промес ("Севилья"), Ваут Вегхорст ("Вольфсбург").\nВидео Голландия сафарда Польша устидан зафар қучди (видео)